text:
Umuyobozi mukuru w’itorero Methodiste Libre mu Rwanda Musenyeri Samuel Kayinamura yerekeje muri Philippines k’umugabane wa Aziya , aho yitabiriye inama ihuza Abasenyeri ( Bishop ) bose bayobora amatorero ya Methodiste Libre ku isi.
Ku gicamunsi cyo kuri uyu wa kabiri tariki 24 Ukwakira 2017 , nibwo Musenyeri Kayinamura yahagurutse ku kibuga cy’indege mpumahanga cya Kigali i Kanombe.
Musenyeri Samuel Kayinamura yatangarije Ibyishimo.com ko mu byo bazaganirira muri iyi nama harimo kurebera hamwe aho ivugabutumwa rigeze , bakazanaganira ku nkingi enye itorero ryabo ryubakiyeho , ndetse banahane amakuru yo mu bihugu baturukamo.
Ati :” N’inama tugira ihuza Abasenyeri b’Aba Methodiste Libre ku isi , tuyikora rimwe mu myaka ine , tukagenda duhurira rero mu bihugu bitandukanye , uyu mwaka rero twahisemo igihugu cyo muri Asia cya Philippines.”
Yongeyeho ati :” N’inama rero iduhuza ikiga ku bibazo bitandukanye , n’amakuru aturuka mu bihugu dukoreramo byose nkuko dusanzwe dukorera mu nkingi zijyanye ; n’ivugabutumwa , n’uburezi , ubuvuzi , amajyambere rusange , imibereho myiza no gukomeza kwita ku batishoboye. Izo nkingi zose tuzinyuramo tukagenda duhana amakuru y’ibikorerwa mu bihugu bitandukanye no kureba uko dukomeza gukorera hamwe .”
Musenyeri Samuel Kayinamura yemeza ko haricyo ibindi bihugu byakwigira ku Rwanda.
Ati :” Igihugu cy’u Rwanda rero nkuko musanzwe mubizi , muri raporo zacu zijyana n’izo nkingi kuko zihura na politiki y’Igihugu cyacu ijyana no gukura abantu mu bukene , kuko twishimira aho tugeze mu nzira y’amajyambere. Ibindi bihugu bikagenda bifatiraho ingero. Tuzaboneraho no kubabwira ikigero cy’ubumwe n’ubwiyunge aho kigeze , uko u Rwanda rwiyubaka nyuma ya Jenoside yakorewe Abatutsi muri Mata 1994 .
Byinshi rero baba babizi ariko ni ukugenda tubishimangira , tugirango tubereke ko Itorero rya Methodiste Libre rifatanyije n’abandi banyarwanda mu ruhando rwo kwiteza imbere , cyane cyane no kwiyubaka mu bumwe n’ubwiyunge no muri Ndi Umunyarwanda.”
Iyi nama izatangira ku itariki 26 Ukwakira , izozwe ku itariki 29 Ukwakira 2017. Nyuma yo kuyisoza , Abasenyeri bose bayitabiriye bazasura amatorero atandukanye yo muri Philippines , bahavuge ubutumwa ari nako batsura umubano ugamije kuvuga ubutumwa bwiza bwa Yesu Kristu.
Muri Kanama uyu mwaka nibwo Bishop Dr Joab Lohara uyobora Itorero Méthodiste Libre ku isi yaje mu Rwanda , asura kandi yunamira imibiri y’Abatutsi bazize Jenoside ishyinguye mu rwibutso rwa Jenoside rwa Kigali ruherereye ku Gisozi.
Uyu muyobozi wageze mu Rwanda ku itariki ya 6 Kanama 2017, nyuma yo gusobanurirwa amateka ya Jenoside yavuze ko ibyabaye bibabaje ku buryo atabona uko abisobanura.
Yagize ati :“ Sinzi icyo navuga, gusa Jenoside ntikongere mu Rwanda cyangwa ahandi ku isi, leta zigomba guharanira kuzana amahoro mu bantu bose, nta tandukaniro riri hagati y’ubwoko runaka kuko bose baremwe n’Imana. Urubyiruko rugomba kwigira ku mateka bakubaka ejo heza kuko bafite igisubizo ku bibazo byose bahura na byo buri munsi kugira ngo bagere ku mahoro.”


c: text/html

text:
Umureti urimo amata na fromage
Ibikoresho
- Amagi 4
- Umunyu na poivre noir
- Amata y’inshushyu ¼ ya litiro
- Persil ikase duto cyane akayiko 1
- Fromage 1/3
- Amavuta ya beurre ikiyiko 1
Uko bikorwa
- Koroga amagi mu gikoresho gifukuye cyane
- Amagi amaze kunoga ushyiremo umunyu na poivre ukomeze uvange cyane
- Sukamo amata ukoroge cyane byivange
- Shyiramo twa persil wakasemo duto cyane na fromage uvange cyane
- Tereka ipanu ku ziko yumuke ushyiremo ya mavuta ya beurre ayenge
- Sukamo rwa ruvange ugabanye umuriro upfindikire ipanu
- Hashize iminota mike urapfungura ukareba ko wafatanye ubundi ugahindura kugirango wose ushye neza
- Umaze gushya neza nkuko bisanzwe, wukureho uwugabure.
Gracieuse Uwadata

robotstxt: allowed

filter: keep


text:
Hari abantu benshi bakora siporo bakeneye kugabanya ibiro, nyamara aho kugabanuka bikiyongera cyangwa se bigahama aho biri.
Corinne Peirano, ni impuguke mu by’imirire na siporo wasobanuriye byinshi urubuga rwa e-santé.fr.
imwe mu mpamvu zikomeye zituma abantu bakora siporo ni ukugira ngo bate ibiro. Kugira ngo umuntu afate umurongo mwiza, siporo iba igomba kujyana n’indyo yabugenewe.
Gusa akenshi n’ubwo benshi bamara umwanya mu nzu zikorerwamo siporo abandi bakiruka ahantu harehare, usanga ibiro byabo bitagabanuka.
Nk’uko Corinne abitangaza, ngo hari impamvu nyinshi zituma umuntu akora siporo aho kugabanya ibiro bikiyongera cyangwa se akagumana ibyo yari asanganywe.
Kudakosora imirire cyangwa se kurya cyane
Kwiyongera ibiro inshuro nyinshi bikomoka ku ndyo itaboneye, cyangwa se indyo itaringaniye.
Nubwo siporo ifasha abantu gutakaza ibiro, mu gihe umuntu adakosoye imirire ntacyo ishobora kumumarira.
Mu gihe umuntu akora siporo agamije kugabanya ibiro, agomba gufata indyo ituma habaho icyuho hagati y’ibibyibusha aba yatakaje, n’ibyo yinjiza ku munsi.
Corinne yibutsa ko siporo ubwayo itananura, ngo ahubwo bisaba ko ushaka kunanuka ahindura imyitwarire imwe n’imwe mu mirire.
Ngo abenshi mu bakora siporo biha uburenganzira bwo kurya byinshi cyane, bigatuma bongera ibibyibusha mu mubiri kurusha ibyo batakaje.
Iyi mpuguke mu by’imirire isobanura ko mu gihe umuntu arya ibingana n’ibyo yatakaje adashobora gutakaza ikiro na kimwe. Ngo icy’ingenzi muri byose ni ukurya bikeya kurusha ibyo watakaje.
Nta biro bihari byo kugabanya
Hari igihe umuntu akora siporo ntananuke kubera ko afite ibiro bikwiye, akurikije indeshyo n’imyaka ye.
Iyo Ibipimo by’ubuzima n’umubyibuho nta kibazo bigaragaza, umuntu akaba afata indyo iboneye kandi iringaniye, siporo ntizamufasha guta ibiro, kuko bikomeje kugabanuka yagwa mu bindi bibazo by’ubuzima.
Gusa Corinne avuga ko mu gihe umuntu yageze ku biro nyabyo, aba agomba gukomeza gukora siporo kuko ifasha kugumana ubuzima bwiza muri rusange.
Ikibazo mu misemburo
Hari abantu bakora siporo mu buryo buhoraho ndetse bakanitondera indyo bafata ariko ntibatakaze ibiro. Abo Corinne abagira inama yo kubaza impuguke mu by’imirire na siporo, kuko bishobora guterwa n’ibibazo by’umwingo.
Ngo hari igihe haba hari ikibazo mu sisiteme y’imisemburo, bigatuma hatabaho gutakaza ibiro, ndetse bikaba byaniyongera.
Kwiyongera kw’imikaya (miscles)
Uko iminsi ishira umuntu akora siporo, atakaza ibinure bigasimburwa n’imikaya. Ibyo bituma ibiro bitagabanuka. Kwiyongera kw’imikaya ni ikimenyetso cy’uko umubiri ukomeye, unoze, mbese wuzuye.
Mu gihe umuntu ari kwiyongera imikaya, atakaza ibinure byinshi.
Kurya nabi mbere na nyuma ya siporo (mauvaise recuperation)
Kurya nabi nyuma ya siporo bishobora kugira uruhare ku biro nk’uko Corinne impuguke mu mirire na siporo abitangaza.
Ngo iyo umuntu yariye nabi mbere yo gukora siporo, bituma arangiza ashonje cyane bigatuma arya byinshi kandi bibi nyuma.
Kugira ngo umuntu abyirinde, agomba gufata amazi menshi, indyo irimo proteines zihagije ndetse n’ibirimo isukari mbere gato yo gukora siporo.
Corinne atanga inama ko mu gihe umuntu yiyemeje gukora siporo agamije kunanuka, agomba no kwita ku bisabwa cyane cyane imirire iboneye, ijyanye nyine na siporo.
Bimwe mu biribwa umuntu ukora siporo agamije gutakaza ibiro yakwibandaho, harimo ibikomoka mu mazi (amafi, n’ibindi), ibinyamavuta (ubunyobwa, ibihwagari n,ibindi) ndetse n’ibirimo vitamin C na E.
Ikindi ni ukugabanya ibiribwa byongera ibinure mu mubiri, fromage, ibiribwa bikoze mu ifarini, inyama zokeje, ifiriti n’ibiribwa byo mu nganda.


text:
Umugore utanyurwa mu buriri ashengurwa n’intimba ariko akaryumaho kuko mu muco w’iwacu abivuze byaba ari amahano. Nyamara kandi kuva kera na kare, umuco wacu wagiye ushyira imbere ibyishimo mu mibonano mpuzabitsina.
Ninde utarumva ibijyanye n’umuco wo kuva kera cyane wo gukuna ku bakobwa,ndetse no kunyaza kubagabo ? Nubwo umuco wacu bitamenyerewe ko umugore cyangwa umugabo baganira kubijyanye n’imibonano mpuzabitsina, hahozeho imikorere yo kuryoha no kuryoherwa kandi bombi bagahurira mu cyakabiri, maze rukambikana, umunezero ukabasaga bombi.
Tuzagira igihe gihagije cyo kuganira kuri uwo muco wo gukuna ndetse n’impamvu abagabo bakunda cyane uburyo bwo kunyaza iyo bakora imibonano mpuzabitsina.( Impamvu, uburyo n’icyakorwa kugirango unyurwe mu mibonano mpuzabitsina wabisanga mu gice cya Ryoherwa m’urukundo .)
Kunyurwa k’umugore ntibivuga imibonano mpuzabitsina gusa nubwo ari kimwe mubintu by’ingenzi bituma ijoro ry’urukundo ribaho koko.
Ijoro ry’urukundo ntiritangira nijoro iyo umaze gushyiramo ikanzu y’ijoro cg iyo umugabo wawe akuyemo imyenda yiriranywe asigaranye ikariso gusa. Dore ko mubo twaganiriye benshi ngo kizira kwinjira mu ijoro ry’urukundo habona.
Ngo ijoro ry’urukundo rigomba kuba mu mwijima w’icuraburindi ! Ese waba uzi impamvu yizo soni ?
Kunyurwa k’umugore, gutangira mu gitondo cyakare, mbere y’uko abyuka.
Ese umwakira mu maboko yawe, ukamusoma utuje, maze ukamubaza uti, waramutse ute mugore nkunda?
Akabariro ka mugitondo ni urukingo rukomeye ku bibazo by’umuryango cyangwa se ku buryo umunsi uribugende haba ku mugabo cyangwa umugore.
Ariko se ako kabariro kaba kakozwe gate ngo urwo rukingo rugirire akamaro mwembi?
Birakomeza…
Akabariro ka mu gitondo ntikagipfa kuboneka kubera imirimo iri hanze aha. Abantu babyuka iya rubika batinya gukererwa akazi abandi batinya gucikwa n’ibyashara ugasanga ako kabariro kaburiwe umwanya. Mwiyumvishe noneho mwene uwo muntu uko ataha nimugoroba ameze! Ubwo wahera hehe ugira ibyo umubaza? Dore icyo kibazo cyamaze ingo kuko ababuze icyo bakora bakoresha igihe cyabo ku baburiwe igihe!
uko byagenda kose mugomba kugerageza uwo mwanya ukaboneka kuko bitabaye ibyo urugo rwagira ibibazo


text:
Nyuma y’igihe kitari gito habayeho gutandukana hagati ya Aline n’uwari umugabo we ariko bitaranozwa n’inzego z’ubuyobozi,kuri ubu urukiko rwemeje ko rwamaze kubatandukanya burundu nyuma y’uko Gahima abisabye.
Nyuma y’igihe kitari gito habayeho gutandukana hagati ya Aline n’uwari umugabo we ariko bitaranozwa n’inzego z’ubuyobozi,kuri ubu urukiko rwemeje ko rwamaze kubatandukanya burundu nyuma y’uko Gahima abisabye.
Urukiko rw’ibanze rwa Kacyiru ruherereye mu mujyi wa Kigali rwemeje ko Gahongayire Aline n’umugabo we Gahima Gabriel batandukana ntacyo bagabanye kuko nta mutungo bari bafite.
Ni icyemezo cyafashwe kuri uyu wa kabiri tariki 28 Ugushyingo 2017.
Ababuranyi bombi bari bitabiriye isomwa ry’urubanza rw’ubutane bwasabwe na Gahima Gabriel ashaka gutandukana n’umugore we Aline Gahongayire, uzwi mu ndirimbo zihimbaza Imana.
Urukiko rw’ibanze rwavuze ko Gahima na Gahongayire bari bamaze amezi 12 batabana nk’umugabo n’umugore bagomba guhabwa ubutane.
Bombi bari barasezeranye ivangamutungo rusange ariko kubera ko nta mwana n’umutungo bombi bari bafitanye buri wese yemerewe kujya ukwe n’undi kwe.
Nyuma y’isomwa ry’urubanza rwamaze iminota itagera kuri itanu, bombi bagaragaje ko bishimiye icyo cyemezo baramwenyura ndetse bagishyiraho umukono wemeza ko umwe atanye n’undi burundu.
Mu iburana ry’urubanza rwabo rwa gatanya, Gahongayire Aline yagaragaje ko yifuza gutana n’umugabo we anagaragaza ko afite inyota yo kuzongera gushakana undi mugabo kuko ngo abona akiri muto. Gusa ariko Gahima ntiyerure neza ko azongera agashaka.
Ingingo ya 237 y’igitabo cya mbere cy’urwunge rw’amategeko mbonezamubano mu gace kayo ka kabiri ivuga ko buri wese mu bashyingiranywe ashobora gusaba gutana burundu.
Yabisaba kubera igihano k’icyaha gisebeje cyane, ubusambanyi, guhoza undi ku nkeke, kwanga gutanga ibitunga urugo, guta urugo igihe cy’amezi 12 nibura, no kumara nibura imyaka itatu batabana ku bushake bwabo.
Gahima Gabriel na Gahongayire Aline basezeranye kubana ku itariki ya 20 Ukuboza 2013.
Ibitekerezo
icyo nzi nuko bibiriya ivuga ngo umugabo ye gutana numugore kuko umugore yezwa kubwumugabo cg umugabo yezwa kubwumugore bityo abana babo bakajyira umujyisha ariko ngo ushaka gutana atane. Kanda hano umusubize
Bibiliya ntiyemera na gato divorce(matayo 19:1-12) rero Aline kuba akoze divorce ni scandal Ku ivugabutumwa rye.Rero kongera gushaka undi mugabo na byo bibiliya ibitera utwatsi(1Korinto7:10-11).Ubwo reka tubihange amaso. Kanda hano umusubize
BIRAGARAGARA KO ALINE HARIMWO IBYO ATUBESHYA MU NDIRIMBO ZE "NGO MURUMVA IBYO MVUGA NTIMUREBE IBYO NKORA" Kanda hano umusubize
NI HATARI BIGARAGARA K UWO ALINE HARIMW IBYO YATUBESHYA "NGO MURUMVA IBYO MVUGA NTIMUREBE IBYO NKORA" Kanda hano umusubize
Ahubwo uyu mugabo nintwari Nakururikiranye uburyo uyu Mugore yasuzuguye umunyamakuru amubaza niba amakuru yitandukana numugabo we ari Umuriro numvise uburyo yatutse uwo munyamakuru nsanga uyu mudamu nadahinduka kuvanga ibyimana nibyaha azahura nikibazo gikomeye simucira urubanza ariko Aline yivanga ibyi IMANA nibyaha kuko banatabyitondera azahura nibibazo kuko IMANA yo ntinegurizwa izuru gusa mahi Ndashima gablier uburyo yabyitwayemo kandi IMANA izamuha umugasha umukwiye Kanda hano umusubize
Ahubwo uyu mugabo nintwari Nakururikiranye uburyo uyu Mugore yasuzuguye umunyamakuru amubaza niba amakuru yitandukana numugabo we ari Umuriro numvise uburyo yatutse uwo munyamakuru nsanga uyu mudamu nadahinduka kuvanga ibyimana nibyaha azahura nikibazo gikomeye simucira urubanza ariko Aline yivanga ibyi IMANA nibyaha kuko banatabyitondera azahura nibibazo kuko IMANA yo ntinegurizwa izuru gusa mahi Ndashima gablier uburyo yabyitwayemo kandi IMANA izamuha umugasha umukwiye Kanda hano umusubize
Ahubwo uyu mugabo nintwari Nakururikiranye uburyo uyu Mugore yasuzuguye umunyamakuru amubaza niba amakuru yitandukana numugabo we ari Umuriro numvise uburyo yatutse uwo munyamakuru nsanga uyu mudamu nadahinduka kuvanga ibyimana nibyaha azahura nikibazo gikomeye simucira urubanza ariko Aline yivanga ibyi IMANA nibyaha kuko banatabyitondera azahura nibibazo kuko IMANA yo ntinegurizwa izuru gusa mahi Ndashima gablier uburyo yabyitwayemo kandi IMANA izamuha umugasha umukwiye Kanda hano umusubize
Ahubwo uyu mugabo nintwari Nakururikiranye uburyo uyu Mugore yasuzuguye umunyamakuru amubaza niba amakuru yitandukana numugabo we ari Umuriro numvise uburyo yatutse uwo munyamakuru nsanga uyu mudamu nadahinduka kuvanga ibyimana nibyaha azahura nikibazo gikomeye simucira urubanza ariko Aline yivanga ibyi IMANA nibyaha kuko banatabyitondera azahura nibibazo kuko IMANA yo ntinegurizwa izuru gusa mahi Ndashima gablier uburyo yabyitwayemo kandi IMANA izamuha umugasha umukwiye Kanda hano umusubize
ntibyoLoshye!!!! Kanda hano umusubize
Iyo ni inama ya kigabo kuko nta guhatiriza ibidashoboka Kanda hano umusubize
Iyo ni inama ya kigabo kuko nta guhatiriza ibidashoboka Kanda hano umusubize
Iyo ni inama ya kigabo kuko nta guhatiriza ibidashoboka Kanda hano umusubize
ntitwa varens inama nababagira umwe yumva akeneye undi yumvako bakongera kubana umwe yakegera undi bakaganira Kanda hano umusubize
Imana ikwiye kudutabara kuko ibibintu byeze bya divorce bituma umuntu atinya gushaka arko Inama naha Aline niba ananiwe kwihanganira umugabo we undi uzaza azabasha kumwihanganira kd amenyeko ntamarayika kd bibiliya ivugako umugore wumumpfa asenya urugo ariko umunyabwenge ararwubaka kd nkanagaruka kubagabo bashaka abagore bakoze divorce wowe Niki uba uje guhinduraho niba yarananira nawe wowe ubawumva muzashobokana ? ikindi bible ivugako arisezerano winjiyemo utazasohokamo kuko uvuga ko ibyiza Ni bibi uzabyihanganira none kwihanganirana birabuze kd bible ivugako wemerewe gushaka aruko umwe murimwe yapfuye navugango Imana yomwijuru idufashe rwose Kanda hano umusubize
Umunsi w'ubukwe,usanga Groom na Bride bageze muli Paradizo. Bitana Cheri,Sweet,Honey,etc...Nyamara ntibimara kabiri.Ababana neza cyangwa abadatandukana ni bake.Ndetse abenshi baricana.Mu gihe imana idusaba kubana iteka.Byose biterwa nuko abantu batubaha amahame imana yaduhaye muli Bible.Urugero,imana itubuza gusambana,ikadutegeka kwihanganirana no kubabarirana. Muli rusange,isi ifite ibibazo kubera ko abantu bananiye imana.Hafi ya bose batunze Bible,ariko banga gukora ibyo ivuga.Abakristu nyakuri ntabwo batandukana. Kanda hano umusubize
Ndabona Ari kimwe na Clara. iyo tubumva kuri radio rwanda na television batanga inama wagira uti Dore abantu, ariko mbega, Bigaragarako Gahongayire aba yishushanya mubijyanye na Gospel yirirwamo, ariko ntamugayo; nohambere aha Hari ikinyamakuru nasomye cyamusohoye kurutonde rw'abahehesi. Inama namuha nuko ndashaka undimugabo azabanze arebe icyo apfuye n'uyu agikosore abone kongera gushaka. si non, narwo ntiruzaramba Kanda hano umusubize
Ndabona Ari kimwe na Clara. iyo tubumva kuri radio rwanda na television batanga inama wagira uti Dore abantu, ariko mbega, Bigaragarako Gahongayire aba yishushanya mubijyanye na Gospel yirirwamo, ariko ntamugayo; nohambere aha Hari ikinyamakuru nasomye cyamusohoye kurutonde rw'abahehesi. Inama namuha nuko nashaka undimugabo azabanze arebe icyo apfuye n'uyu agikosore abone kongera gushaka. si non, narwo ntiruzaramba Kanda hano umusubize
Inama namugira nuko yasubiza amaso inyuma mbere yuko atekereza gushaka undi mugabo naho ubundi asebeje umurimo wimana. Kanda hano umusubize


text:
ISOMO RYA MBERE
Igitabo cy’Iyimukamisiri (Iyim 16, 1-5.9-15)
1Imbaga yose y’Abayisraheli ihaguruka Elimu, itaha mu butayu bwa Sini buri hagati ya Elimu na Sinayi; hari ku munsi wa cumi n’itanu w’ukwezi kwa kabiri kuva aho bimukiye mu Misiri. 2Aho mu butayu, ikoraniro ryose ry’Abayisraheli ryitotombera Musa na Aroni. 3Abayisraheli barababwira bati « Yewe ! Iyo byibura twicwa n’ukuboko k’Uhoraho tukiri mu gihugu cya Misiri, igihe twari twiyicariye iruhande rw’inkono z’inyama, twirira n’imigati uko dushaka ! Ubu mwatuzanye muri ubu butayu kugira ngo mwicishe inzara iyi mbaga yose!»
4Nuko Uhoraho abwira Musa ati « Dore ngiye kubagushaho nk’imvura umugati uturutse mu ijuru. Uko bukeye rubanda bazajya basohoka, batoragure ibyo bakeneye uwo munsi. Nzabagerageza ntyo, ndebe niba bazakurikiza amategeko yanjye cyangwa niba batazayakurikiza. 5Ku munsi wa gatandatu, nibategura ibyo bazaba batoraguye, bazasanga ari incuro ebyiri z’ibyo batoraguraga buri munsi.» 9Musa abwira Aroni ati «Bwira imbaga yose y’Abayisraheli uti ‘Nimwigire hafi imbere y’Uhoraho, kuko yumvise umwijujuto wanyu.’ » 10Mu gihe Aroni yabwiraga ikoraniro ryose ry’Abayisraheli, berekeza amaso ahagana mu butayu, maze ikuzo ry’Uhoraho ribabonekera riri mu gacu. 11Uhoraho abwira Musa ati 12« Numvise umwijujuto w’Abayisraheli. Babwire uti ‘Nimugoroba mu kabwibwi, murarya inyama ; n’ejo mu gitondo muzahage umugati, maze mumenyereho ko ari jye Uhoraho Imana yanyu.’»
13Ngo bugorobe haduka inkware zigwa ari nyinshi mu ngando; na mu gitondo basanga mu mpande z’ingando hatonze ikime kibambitse. 14Icyo kime kimaze kweyuka babona mu butayu utuntu tumeze nk’utubuto, twererana nk’urubura ku butaka. 15Abayisraheli baritegereza maze barabazanya bati « Man hu », ari byo kuvuga ngo « Iki ni iki? » kuko batari bazi icyo ari cyo. Musa arababwira ati « Icyo ni umugati Uhoraho abahaye ngo murye. »
ZABURI (Zab 78 (77), 17-18,19.22,24-25, 27.29)
Inyik/ Nyagasani, duhe umugati wo mu ijuru !
Abakurambere bacu bakomeje gucumura ku Mana aho mu butayu,
bagarambira Imana Isumbabyose;
biyemeza kwinja Imana,
bayaka ibyo kurya ngo bahage.
Bitotombeye Imana bavuga bati
« Mbese Imana yashobora kuduterera ameza mu butayu ? »
Kuko batari bizeye Imana,
ntibiringire ubuvunyi bwayo.
Ibanyanyagizaho manu ngo barye,
Ibaha ingano zo mu ijuru,
muntu arya umugati w’abamalayika,
iboherereza ibiribwa bibamaze ipfa.
Ibamanuriraho inyama,
zinganya ubwinshi n’umukungugu,
ibagushaho inyoni z’uruhuri,
nk’umusenyi wo ku nyanja ;
bararya maze barahaga,
ibamara ityo irari bari bafite.
IBANGONDIRIMBO RIBANZIRIZA IVANJILI
Alleluya Alleluya.
Ijambo ry’Imana ryabibwe mu mitima yacu,
hahirwa abaryakira rikera imbuto nyinshi.
Alleluya.
IVANJILI
+ Matayo (Mt 13, 1-9)
1Uwo munsi Yezu ava imuhira, yicara ku nkombe y’inyanja. 2Abantu benshi bamuteranira iruhande bituma ajya kwicara mu bwato, naho rubanda rwose ruhagaze ku nkombe. 3Ababwirira byinshi mu migani ati « Umubibyi yavuye iwe ajya kubiba. 4Nuko igihe abiba, imbuto zimwe zigwa iruhande rw’inzira, inyoni ziraza zirazirya. 5Izindi zigwa mu rubuye ntizahasanga igitaka cyinshi, nuko zimera vuba, kuko igitaka cyari gike ; 6izuba rivuye zirashya, ziruma kuko zitari zifite imizi. 7Izindi zigwa mu mahwa, amahwa arakura, nuko arazipfukirana. 8Izindi zigwa mu gitaka cyiza, nuko zera imbuto, imwe ijana, indi mirongo itandatu, indi mirongo itatu. 9Ufite amatwi, niyumve !»


text:
Hari ubwo umuntu agira amahirwe yo kurama, cyangwa se akaba yasaza afite ubuzima buzira umuze, ibyo hari uko yabigeraho akurikije inama 5 agirwa n’inzobere mu by’imitekerereze (psychologues)
Nk’uko byashyizwe ahagaragara n’urubuga rwa interineti rwa Le figaro.fr, inzobere mu by’imitekerereze Saint Graal wo mu Bufaransa, yanditse ibijyanye n’uburyo umuntu yakwitwara bikamufasha mu misazire ye.
Ibyo bintu ni ukwivuza cyangwa kwisuzumisha indwara zitandukanye hakiri kare, gufata indyo yuzuye, guharanira kumva umuntu yatera imbere, kwiyakira ubuzima bwose abayemo, gukora imyitozo ngororamubiri no gusenga bitewe n’imyemerere ya buri wese.
Iyo umuntu yisuzumishije, bituma atahura uburwayi afite akabwivuza atararemba, bigatuma ubuzima bugenda neza, kandi yasanga atarwaye bikamufasha kubaho yirinda kandi yifitiye icyizere n’umutuzo.
Indyo yuzuye ifasha umubiri gukora neza, kuko habamo ibirinda indwara, ibitera imbaraga, n’ibiwubaka.
Kwiyakira nabyo birafasha kuko bituma umuntu adaheranwa n’agahinda mu gihe afite ibibazo.
Imyitozo ngororamubiri ifasha amaraso gutembera neza, irinda amavunane.
Iyo hiyongereyeho gusenga byongera icyizere cyo kubaho n’ibyishimo mu mutima.
Ibyo byose n’ibindi bibishamikiyeho, Saint Graal yemeza ko iyo umuntu abishyize mu bikorwa bimufasha kwiyongera kw’imyaka yo kubaho, mu gihe hatabaye izindi mpanuka.
Urwego News
Imyororokere
Ibintu byafasha umuntu gusaza neza
Hari ubwo umuntu agira amahirwe yo kurama, cyangwa se akaba yasaza afite ubuzima buzira umuze, ibyo hari uko yabigeraho akurikije inama 5 agirwa n’inzobere mu by’imitekerereze (psychologues)


text:
Nyamagabe: Abaturage barishimira ko bagira uruhare mu kureba aho iterambere ry’igihugu cyabo rigeze
Abaturage barishimira ko basigaye bagira uruhare mu mihigo, bareba aho iterambere ry’igihugu cyo rigeze, nk’iyo bamurikiwe imihigo y’uduce batuyemo bakibonera ibyo bahize ko byagezweho.
Kuri uyu wa 3 Kamena 2015, ubuyobozi bw’umurenge wa Gasaka ku bufatanye n’abafatanyabikorwa b’akarere, muri gahunda yo gushishikariza abaturage, kugira uruhare mu bibakorerwa, bamurikiye abaturage imihigo umurenge wesheje n’itarabashije kweswa.
Abaturage bakaba badutangarije ko bishimiye imihigo yeshejwe kandi n’iyo bagizemo uruhare bibereka ko bo ubwabo bamaze gusobanukirwa.
Dominiko nkurikiye inka arishimira umuhigo w’amatara ku mihanda n’amaziko ya rondereza byeshejwe ijana ku ijana ko byabafashije.
Yagize ati: “imihanda yagiye iharurwa no gucana amatara ku mihanda biradushimisha ndetse no kubaka za rondereza mu ngo zose birengera ibidukikije, ubwo rero uwo muhigo twarawishimiye cyane, rero iyo umuturage yagize uruhare mu bimukorerwa bituma arinda ibyo bikorwaâ€
Belancile Nyirantwali arishimira igikorwa cyo kubereka imihigo nk’abagore kuko mbere wasanga ari ibyabagabo gusa ntibamenye iyo biva niyo bijya ariko ko nabo bahawe akanya.
Yagize ati: “nk’umudamu ukabona nawe ufite uruhare mu bigukorerwa, birumvikana mbere byajyaga bikorwa n’abagabo ntumenye aho byakorewe biba binejeje iyo dutashye natwe twumva dufite uruhare, tugatanga n’ibitekerezo byacu.â€
Nubwo imihigo myinshi yarushijeho kweswa muri uyu mwaka wa 2014-2015 ikibazo usanga kigaruka henshi muri aka karere ndetse no mu gihugu muri rusange usanga gahunda yo kugaburira abana kwishuri iri inyuma.
Gitifu w’umurenge wa Gasaka John bayiringire asanga umuhigo wo kugaburira abana bose ku ishuri ugoranye kuko usaba uruhare rw’ababyeyi ariko ko ubuyobozi bufite gahunda zo kuzamura ibipimo.
Yagize ati: “usanga ari ikibazo cy’ubukene bukabije, cyangwa se imibare ikagenda ihinduka, uku kwezi bayatanga ubutaha ntibatange, ugasanga hari n’ababyeyi banga gutanga amafaranga kuko baturiye amashuri, rero ni ugukomeza kwigisha ababyeyi akamaro kurira ku ishuri.â€
Ababyi batabonye amafaranga, bakaba basabwa gutanga amaboko yabo bakora imirimo itandukanye, batanga ibiribwa bibikika cyangwa inkwi.


text:
Raporo y’inama ngarukamwaka 2014
Ubwami bumaze imyaka 100 butegeka!
Ku itariki ya 4 Ukwakira 2014, abantu bagera ku 19.000 bakurikiye inama ngarukamwaka ya 130 ya Watch Tower Bible and Tract Society of Pennsylvania. Iyo nama yabereye mu Nzu y’Amakoraniro y’Abahamya ba Yehova iri i Jersey City, muri leta ya New Jersey, muri Leta Zunze Ubumwe za Amerika kandi hari hashyizweho na gahunda y’uko abari mu tundi duce bayikurikirana kuri videwo.
Mark Sanderson wo mu Nteko Nyobozi y’Abahamya ba Yehova, ni we wari uhagarariye iyo porogaramu. Umuvandimwe Sanderson yatangiye avuga ko inama yo muri uyu mwaka yihariye, kuko yizihiza imyaka 100 Ubwami bwa Mesiya bumaze bushyizweho.
Sanderson yavuze ibintu bitatu bikomeye Ubwami bwagezeho muri iyi myaka 100:
Umurimo wo kubwiriza ukorwa ku isi hose. Yehova yagiye aha ubwoko bwe umugisha maze bukorana umwete bukwirakwiza ubutumwa bwiza bw’Ubwami. Ugereranyije n’ababwiriza bagera ku bihumbi bike bariho mu mwaka wa 1914, ubu ababwiriza bariyongereye, ku buryo mu mwaka w’umurimo wa 2014 barenze miriyoni umunani. Tuzakomeza kubwirizanya umwete kugeza igihe Yehova azavugira ko umurimo urangiye.
Kurinda abayoboke b’Ubwami mu rwego rw’itsinda. Abayobozi b’amadini n’aba politiki baraturwanyije biteye ubwoba, bagerageza no gukuraho burundu Abahamya ba Yehova bose. Icyakora, Yehova yarinze abamusenga, mu rwego rw’itsinda. Imanza twatsinze, hakubiyemo izo twatsindiye mu Rukiko rw’Ikirenga rwo muri Leta Zunze Ubumwe za Amerika no mu Rukiko rw’u Burayi Ruharanira Uburenganzira bw’Ikiremwamuntu, zigaragaza ko Yehova akomeje kuturinda kugeza n’uyu munsi.
Gutuma abantu b’ingeri zose bunga ubumwe. Ubwami bw’Imana bwatumye abantu bakuriye mu mimerere itandukanye, mu bihugu bitandukanye kandi bavuga indimi zitandukanye, bunga ubumwe. Bwabafashije gutsinda inzitizi zikomeye maze butuma baba itsinda ryunze ubumwe ry’abasenga Yehova. Sanderson yaravuze ati “nta wundi wari gukore icyo gitangaza uretse Yehova Imana wenyine.” Yongeye kuvuga ko abaje muri iyo nama ngarukamwaka itazibagirana ari igikundiro gikomeye bagize.
Videwo zifite umutwe uvuga ngo “Ba incuti ya Yehova.”
Ikiganiro cyakurikiyeho muri iyo nama ngarukamwaka, cyibanze kuri izo videwo zigenewe abana zimaze imyaka isaga ibiri zisohoka. Umuvandimwe Sanderson yabanje gusaba abantu gukurikirana videwo yagaragazaga icyo abana bo hirya no hino ku isi bavuze kuri izo videwo. Abari aho bakozwe ku mutima n’amagambo avuye ku mutima y’abana bashimiraga, bavuga ibyo izo videwo zabigishije.
Nyuma yaho, herekanywe indi videwo nshya muri izo zigenewe abana. Ifite umutwe uvuga ngo “Yehova azaguha ubutwari.” Iyo videwo y’iminota 12 yavugaga inkuru yo muri Bibiliya y’agakobwa k’Akisirayeli kagize ubutwari, kakabwira umugore wa Namani ibya Yehova (2 Abami 5:1-14). Iyo videwo yashyizwe ku rubuga rwacu rwa jw.org kuwa mbere, tariki ya 6 Ukwakira 2014, kandi ubu iboneka mu ndimi zisaga 20.
JW Language.
Sanderson yatangaje ko hasohotse iyo porogaramu nshya ikoreshwa ku bikoresho bya elegitoroniki. Iyo porogaramu izafasha Abahamya ba Yehova bifuza kwiga urundi rurimi kugira ngo bagure umurimo wabo. Iyo porogaramu irimo amagambo n’interuro bisaga 4.000 biri mu ndimi 18. Ubu harimo gukorwa gahunda yo kongeramo andi magambo n’interuro, uburyo bwo gutangiza ibiganiro mu murimo wo kubwiriza n’ibindi.
JW Broadcasting.
Abari aho bashimishijwe cyane no kumenya ko hari televiziyo nshya y’Abahamya ba Yehova yo kuri interineti, ikaba yaratangijwe iri mu rurimi rw’icyongereza gusa. Iyo televiziyo ikorera ku cyicaro gikuru cyacu kiri i Brooklyn, muri leta ya New York, muri Leta Zunze Ubumwe za Amerika, izajya yerekana videwo zacu, umuzika na darame zo gusoma Bibiliya. Nanone buri kwezi hazajya hacaho ikiganiro kiyobowe n’umuvandimwe wo mu Nteko Nyobozi cyangwa umwe mu bafasha komite z’Inteko Nyobozi.
Umuvandimwe Sanderson yerekanye uduce tumwe na tumwe twari tugize ikiganiro cya mbere. Icyo kiganiro cyari kiyobowe na Stephen Lett wo mu Nteko Nyobozi, kandi cyagaragaje imirimo yakozwe kugira ngo iyo televiziyo ishobore kuboneka. JW Broadcasting yatangiye gukora ku itariki ya 6 Ukwakira 2014, kandi ushobora kuyibona uramutse ugiye kuri tv.jw.org.
“Ubwami bumaze imyaka 100 butekegeka.”
Samuel Herd wo mu Nteko Nyobozi yabaze inkuru muri videwo yagaragazaga uko Ubwami bw’Imana bwagiye budufasha kugira amajyambere no kugira ibyo tunonosora mu murimo wo kubwiriza. Iyo videwo yarimo igice kivuga iby’amateka, ibyerekanwa n’inkuru z’ibyabaye zavuzwe n’Abahamya bamaze igihe kirekire babatijwe. Iyo videwo yagaragaje uko filimi ivuga iby’irema (Photo drame de la Création) yakozwe n’ukuntu yerekanywe cyane; uko ibyuma bisohora amajwi byitwa fonogarafe byakoreshejwe, ibyapa, ingendo zo kwamamaza ubutumwa bwiza n’imodoka ziriho indangururamajwi ndetse n’amashuri yashyiriweho kudutoza mu murimo.
Gutekereza ku byo Ubwami bwagezeho muri iyi myaka 100 bumaze butegeka, bidufitiye akahe kamaro? Bituma tubona ko ubwo Bwami buriho koko kandi bigatuma dutegerezanya amatsiko ibyo buzakora mu gihe kiri imbere.
Indirimbo zo gusingiza Imana.
David Splane wo mu Nteko Nyobozi yashimishije abari aho bose ubwo yatangazaga ko hari gahunda yo kuvugurura igitabo cyacu cy’indirimbo gifite umutwe uvuga ngo “Turirimbire Yehova.” Icyo gitabo kizaba gifite igifubiko kimeze nk’icya Bibiliya y’Ubuhinduzi bw’isi nshya. Gukoresha ibikoresho nk’ibyo bikomeye, bigaragaza umwanya ukomeye umuzika ufite muri gahunda yacu yo gusenga.
Nanone umuvandimwe Splane yatangaje ko hari izindi ndirimbo nke zizongerwa muri icyo gitabo. Icyakora ntituzategereza ko icyo gitabo kivuruguruye kizabanza kuboneka ngo tubone kuririmba izo ndirimbo nshya. Uko zizajya ziboneka zizajya zishyirwa kuri jw.org.
Indirimbo eshatu nshya abagize umuryango wa Beteli bitoje kuririmba mu ntangiriro z’icyo cyumweru, zaririmbwe muri iyo nama ngarukamwaka. Umuvandimwe Splane yayoboye itsinda ry’abaririmbyi baririmbye indirimbo nshya ifite umutwe uvuga ngo “Ubwami burategeka
Abagize icyo babazwa.
Gerrit Lösch wo mu Nteko Nyobozi yagize icyo abaza imiryango itatu y’abantu bamaze imyaka ibarirwa muri za mirongo bakora kuri Beteli. Icyakora icyo kiganiro cyari cyarafashwe amajwi n’amashusho mbere. Bavuze ibintu bitandukanye biboneye byagiye bihinduka uko imyaka yagiye ihita, bikaba bigaragaza ko ubwoko bw’Imana bukomeje kujya mbere. Lösch yavuze ko Bibiliya yari yaravuze mbere y’igihe ko umuryango wa Yehova wari gukomeza kujya mbere kandi asaba bose gukomeza kugendana na wo.
“Ibivugwa muri Bibiliya n’ibyo bigereranya.”
Umuvandimwe Splane yatanze iyi disikuru asobanura impamvu mu myaka ya vuba aha ibitabo byacu bitibanze cyane ku bivugwa muri Bibiliya no ku byo bigereranya nk’uko mbere byagendaga.
Mu bihe byashize, abagabo n’abagore benshi b’indahemuka bo muri Bibiliya bavugwagaho ko bagereranya amatsinda y’Abakristo b’indahemuka bo muri iki gihe. Mu buryo nk’ubwo, twumvaga ko inkuru zimwe na zimwe zo muri Bibiliya zahanuraga ibintu bireba abagaragu b’Imana bo muri iki gihe. Tuvugishije ukuri, kugereranya ibyo bintu biba bishishikaje. None se, kuki ibitabo byacu bya vuba aha byavuze gake cyane kuri ibyo bintu?
Ibyanditswe bigaragaza ko hari abantu n’ibintu byagereranyaga umuntu cyangwa ikintu gikomeye kurushaho. Aho Bibiliya igaragaza neza ikintu n’icyo kigereranya, turabyemera rwose. Splane yaravuze ati “icyakora aho Bibiliya itagira icyo ivuga, natwe ntitwagombye kugira icyo tuvuga. Tugomba kwirinda gukabya mu gihe dusesengura inkuru. Kuko iyo tumaze umwanya munini gushakisha ikivugwa n’icyo kigereranya n’isohozwa ryabyo, dushobora guhomba amasomo y’ingenzi inkuru zo muri Bibiliya zishobora kutwigisha, yadufasha mu buzima bwacu bwa buri munsi, twaba dufite ibyiringiro byo kuzaba mu ijuru cyangwa ku isi.
“Ese ‘uzakomeza kuba maso’?”
Iyi disikuru yatanzwe n’umuvandimwe Lett yagaragazaga ibisobanuro bishya by’umugani wa Yesu w’abakobwa icumi (Matayo 25:1-13). Dore uko ubu twumva uwo mugani: umukwe ni Yesu, abakobwa ni abigishwa ba Yesu basutsweho umwuka (Luka 5:34, 35; 2 Abakorinto 11:2). Ibivugwa muri uwo mugani bisohora mu minsi y’imperuka, bikazagera ku iherezo mu gihe cy’umubabaro ukomeye. Igihe Yesu yavugaga iby’abakobwa batanu b’abapfapfa, ntiyashakaga kuvuga ko abenshi mu bagaragu be basutsweho umwuka bazaba abahemu maze bagasimbuzwa abandi. Ahubwo yashakaga gutanga umuburo ukomeye. Nk’uko abakobwa batanu babaye abapfapfa, abandi batanu bakaba abanyabwenge, ni na ko buri Mukristo wese wasutsweho umwuka aba ashobora guhitamo guhora yiteguye no gukomeza kuba maso, cyangwa agahitamo kuba umuhemu.
Dukurikije rya hame ryo kwirinda gukabya mu gihe dusesengura inkuru, ntibikwiriye ko dusuzuma iyo nkuru ufite intego yo kumenya icyo buri kantu kose kayivugwamo kagereranya. Ahubwo byaba byiza muri uwo mugani dukuyemo amasomo y’ingenzi. Twaba twarasutsweho umwuka cyangwa turi abo mu ‘zindi ntama,’ twese dufite inshingano yo kureka umucyo wacu ukamurikira abantu no ‘gukomeza kuba maso’ (Yohana 10:16; Mariko 13:37; Matayo 5:16). Nta muntu ushobora kuba indahemuka mu mwanya wacu. Buri wese muri twe agomba ‘guhitamo ubuzima,’ akomeza kuba maso mu buryo bw’umwuka kandi akagira ishyaka mu murimo wo kubwiriza.
“Umugani w’italanto.”
Anthony Morris wo mu Nteko Nyobozi ni we wakurikiyeho, afasha abari bateranye gusobanukirwa ibyagiye bihinduka ku bisobanuro by’umugani w’italanto (Matayo 25:14-30). Ubu dusobanukiwe ko Shebuje w’abagaragu (Yesu) uvugwa muri uwo mugani azagororera abagaragu (abigishwa be basutsweho umwuka bari hano ku isi) igihe azaba aje, akabazurira kujya mu ijuru. Igihe Yesu yavugaga iby’‘umugaragu mubi w’umunebwe’ ntiyari agamije kuvuga ko abigishwa benshi basutsweho umwuka bari kugera aho bakaba abahemu. Ahubwo icyo gihe, yibutsaga abasutsweho umwuka akamaro ko gukomeza kuba maso no kwirinda imyifatire n’ibikorwa by’umugaragu mubi.
Ni ayahe masomo y’ingirakamaro twavana muri uwo mugani? Shebuja w’abagaragu uvugwa muri uwo mugani yabashinze ikintu cy’agaciro kenshi. Mu buryo nk’ubwo, Yesu yashinze abigishwa be ikintu gikomeye, ni ukuvuga umurimo wo kubwiriza no guhindura abantu abigishwa. Aba yiringiye ko twese twifatanya muri uwo murimo wo kubwiriza, dukurikije uko imimerere turimo ibitwemerera. Umuvandimwe Morris yashimiye abari bamuteze amatwi ishyaka bagaragaza muri uwo murimo wo gutangaza Ubwami.
“Ni nde uri hafi kugaba igitero ku bwoko bw’Imana?”
Uwo ni wo wari umutwe wa disikuru ishishikaje yashoje porogaramu y’uwo munsi, yatanzwe na Geoffrey Jackson wo mu Nteko Nyobozi. Umuvandimwe Jackson yagize icyo avuga ku gitero Gogi wa Magogi azagaba ku bwoko bw’Imana mu gihe kiri imbere.
Mu bihe byashize, twumvaga ko Gogi ari irindi zina Satani yiswe amaze kwirukanwa mu ijuru. Ariko umuvandimwe Jackson yasesenguye ibibazo by’ingenzi umuntu yakwibaza bishingiye kuri ibyo bisobanuro. Urugero, Yehova yavuze ko namara gutsinda Gogi, azamutanga ‘akaba ibyokurya by’ibisiga n’inyoni z’amoko yose n’inyamaswa zo mu gasozi’ (Ezekiyeli 39:4). Nanone Yehova yavuze ko “Gogi n’imbaga y’abantu be bose” bazahabwa aho guhambwa ku isi (Ezekiyeli 39:11). Ariko se ibintu nk’ibyo bishobora kuba ku kiremwa cy’umwuka? Satani azajugunywa ikuzimu amareyo imyaka 1.000; ntazaribwa cyangwa ngo ahambwe (Ibyahishuwe 20:1, 2). Uretse n’ibyo kandi, ku iherezo ry’imyaka 1.000, Satani azabohorwa ave ikuzimu maze “ajye kuyobya amahanga yo mu mfuruka enye z’isi, Gogi na Magogi” (Ibyahishuwe 20:7, 8). Uko bigaragara, Satani ntashobora kuyobwa Gogi, niba ari na we Gogi.
Umuvandimwe Jakson yasobanuye ko Gogi wa Magogi uvugwa mu buhanuzi bwa Ezekiyeli atari Satani, ahubwo ko agomba kuba agereranya urugaga rw’amahanga azagaba igitero ku bwoko bw’Imana mu gihe kiri imbere. Bityo rero, igitero cya Gogi ni kimwe n’igitero cy’“umwami wo mu majyaruguru” n’igitero cy’“abami bo mu isi.”
“Umwami wo mu majyaruguru” ni nde? Dukwiriye gutegereza tukareba. Uko biri kose, uko ibintu bizaba mu gihe kiri imbere bigenda byegereza, ni ko tugenda tubisobanukirwa. Ibyo bituma ukwizera kwacu kurushaho gukomera. Icyo gitero kizagabwa ku bwoko bw’Imana ntikidukura umutima, kuko tuzi neza ko igihe Gogi wa Magogi azagaba icyo gitero, igihe cye cyo kurimbuka iteka ryose kizaba kigeze, ariko ubwoko bw’Imana bwo bukabaho iteka ryose. *
Umusozo.
Umuvandimwe Sanderson yatangaje ko hasohotse Bibiliya y’Ubuhinduzi bw’isi nshya nto. Yanavuze ko harimo gutegurwa Bibiliya isomwe, izaba yumvikanamo amajwi y’abantu bagiye batandukanye, bitewe n’abantu bo muri Bibiliya bari muri iyo nkuru. Ibizajya biba bimaze gusomwa, bizajya bishyirwa ku rubuga rwa jw.org buhoro buhoro; ibyo bizatangirana n’igitabo cya Matayo.
Umuvandimwe Sanderson yatangaje ko isomo ry’umwaka wa 2015 rishingiye muri Zaburi 106:1, hagira hati “mushimire Yehova kuko ari mwiza.” Yasabye abari bamuteze amatwi bose, kujya bashaka ibintu byatuma bashimira Yehova buri munsi.
Iyo porogaramu yashojwe n’indirimbo ya gatatu mu ndirimbo zacu nshya, ifite umutwe uvuga ngo “Yehova ni ryo zina ryawe.” Abagize Inteko Nyobozi bose uko ari barindwi bagiye imbere aho itsinda ry’abaririmbyi ryari riri, nuko bafatanya n’abari bateranye kuririmba iyo ndirimbo nziza. Byari bikwiriye ko iyo nama itazibagirana mu mateka isozwa n’iyo ndirimbo.


text:
Uko wakwitwara mu gihe hari ibyokurya bikugwa nabi
Emily: “Numvise ntazi uko mbaye ndekera aho kurya. Nagize iseseme kandi numva ururimi rutangiye kubyimba. Numvise mbaye nk’umusinzi maze guhumeka biranga. Natangiye gusesa ibiheri mu ijosi no ku maboko. Nagerageje kwiyumanganya ariko birangira mfashe inzira yo kwa muganga, ntakoza amaguru hasi!”
IYO abantu bari ku meza usanga bizihiwe! Icyakora, hari abo ibyokurya bimwe na bimwe bigwa nabi. Iyo babiriye umubiri urivumbura, hakaba n’abo bigiraho ingaruka zikomeye cyane, mbese nk’uko byagendekeye Emily wavuzwe haruguru. Igishimishije ariko, ibyinshi mu bibazo abantu baterwa n’ibyokurya biba bidakomeye cyane.
Mu myaka ya vuba aha, umubare w’abantu barya ibyokurya umubiri wabo ukivumbura cyangwa bikabagwa nabi wariyongereye. Icyakora, abaganga bagaragaje ko nubwo abantu benshi batekereza ko hari ibyokurya bibatera ubwivumbure, mu by’ukuri abafite icyo kibazo baba ari bake.
Ubwivumbure buterwa n’ibyokurya buteye bute?
Hari raporo yasohotse mu gitabo kivuga iby’ubuvuzi, yavuze ko itsinda ry’abahanga mu bya siyansi ryari riyobowe na Dogiteri Jennifer J. Schneider Chafen ryavuze ko “icyo bita ubwivumbure buterwa n’ibyokurya abantu bose batakivugaho rumwe.” Icyakora, abahanga mu by’imirire bemeza ko ubushobozi umubiri ufite bwo kurwanya indwara ari bwo ahanini butuma habaho ubwo bwivumbure.—The Journal of the American Medical Association.
Ubwivumbure buterwa n’ibyokurya, ubusanzwe buturuka kuri poroteyine ziba ziri muri ibyo biryo. Ubushobozi umubiri ufite bwo kurwanya indwara bufata iyo poroteyine nk’umwanzi winjiye mu mubiri. Iyo hari poroteyine runaka yinjiye mu mubiri, ubushobozi umubiri ufite bwo kurwanya indwara buhita bushyiraho abasirikare bo kurwanya icyo kintu kidasanzwe kiba cyinjiye mu mubiri. Iyo umuntu yongeye kurya ibyokurya bimutera ubwivumbure, ba basirikare bavubura ibintu byo mu rwego rwa shimi byo kurwanya uwo mwanzi.
Ubusanzwe ibyo bintu byo mu rwego rwa shimi bigira uruhare runini mu gufasha umubiri kurwanya indwara. Ariko ku mpamvu zitarasobanuka neza, abo basirikare umubiri ukora hamwe na bya bintu byo mu rwego rwa shimi bifasha umubiri kurwanya indwara, na byo bishobora gutuma umuntu agira ubwivumbure, bitewe n’uko umubiri we utishimira poroteyine iri mu byokurya runaka.
Ni yo mpamvu umuntu ashobora kurya ibyokurya bwa mbere ntibigire icyo bimutwara, ariko yakongera kubirya umubiri we ukivumbura.
Ni ryari umuntu avuga ko ibyokurya byamuguye nabi?
Kugubwa nabi n’ibyokurya, kimwe n’ubwivumbure buterwa n’ibyokurya, ni igihe umuntu ariye ibyokurya bikamugiraho ingaruka. Aho bitandukaniye, ni uko ubwivumbure bufitanye isano n’ubushobozi umubiri ufite bwo kurwanya indwara, na ho kugubwa nabi n’ibyokurya byo bikaba bijyana n’urwungano ngogozi. Ubusanzwe umubiri w’umuntu ushobora kunanirwa kugogora ibyo yariye bitewe n’uko imisemburo ibigiramo uruhare idahagije cyangwa bigaterwa n’uko hari ibintu biri muri ibyo biryo umubiri wananiwe gutunganya. Hari ubwo amata agwa umuntu nabi bitewe n’uko urwungano ngogozi rwe rwananiwe kugogora ubwoko bw’isukari iba mu mata.
Kubera ko ibyokurya bitagwa umuntu nabi bitewe n’abasirikare b’umubiri, hari n’ubwo umuntu arya ikintu ku ncuro ya mbere kigahita kimugwa nabi. Icyakora nanone uko ibyo umuntu yariye bingana bibigiramo uruhare. Ushobora kurya ibyokurya bike ntibikugwe nabi, nyamara warya byinshi bikakugwa nabi. Ibyo si ko bigenda mu gihe habaye ubwivumbure buterwa n’ibyokurya, kuko bwo niyo watamira akantu kangana urwara uhura n’ibibazo.
Ni iki kigaragaza ko umuntu afite ibyo bibazo?
Umuntu ugira ubwivumbure ashobora kwishimagura, gusesa uduheri, gufuruta mu ijosi cyangwa mu maso, ururimi rukabyimba, kugira iseseme, kuruka no gucibwamo. Mu gihe bikomeye ashobora kugira umuvuduko ukabije w’amaraso, isereri, agata ubwenge cyangwa akagira ibibazo by’umutima. Bishobora no gufata indi ntera umuntu agakurizamo gupfa.
Hari ibyokurya byinshi bishobora gutuma umubiri wivumbura. Icyakora bimwe mu bitera ubwivumbure bukomeye harimo amata, amagi, amafi, ubunyobwa, soya, ingano n’ibindi. Umuntu ashobora kurya ikintu umubiri ukivumbura, yaba muto cyangwa mukuru. Ubushakashatsi bugaragaza ko umuntu ashobora kubikura ku babyeyi be. Icyakora, uko umwana agenda akura ageraho ntakomeze kugira ubwivumbure.
Muri rusange, ibimenyetso biranga kugubwa nabi n’ibyokurya, ntibiteye ubwoba nk’ibiranga ubwivumbure bukomeye. Mu bigaragaza ko umuntu yaguwe nabi n’ibyokurya, harimo kuribwa mu gifu, kugugara mu nda, gusuragura, kubabara imitsi, umutwe, kwishimagura, umunaniro cyangwa kumva utameze neza muri rusange. Mu bikunze kugwa umuntu nabi harimo amata, ingano, inzoga n’umusemburo.
Uko wahangana n’icyo kibazo
Niba ujya wumva ufite ikibazo cy’ubwivumbure cyangwa hari ibyo urya bikakugwa nabi, byaba byiza wisuzumishije kwa muganga. Uramutse wisuzumye maze ugafata umwanzuro wo kutazongera kurya ikintu runaka bishobora kukugiraho ingaruka, kuko ushobora gusanga wiyima intungamubiri kandi umubiri wawe wari uzikeneye.
Ibibazo bikomeye by’ubwivumbure nta muti uzwi bigira uretse kwirinda ibyokurya runaka bibitera. * Niba rero hari ibyokurya bikugwa nabi, ikintu cy’ibanze wakora ni ukubigabanya ukabirya incuro nke kandi ukarya bike. Icyakora hari n’igihe biba ngombwa ko umuntu ufite icyo kibazo yirinda burundu ibyokurya bikimutera, cyangwa se akabirya rimwe na rimwe, akurikije ingaruka bimugiraho.
Niba rero hari ibyokurya bikugwa nabi, si wowe wenyine. Hari n’abandi benshi bagerageza kwihanganira iyo mimerere barimo, ariko ntibibabuze kurya ibyo kurya bitandukanye kandi biryoshye.
^ par. 19 Ubusanzwe biba byiza ko iyo umuntu ugira ubwivumbure bukomeye yitwaza agacupa kabamo umuti wabigenewe ashobora kwitera mu gihe agize icyo kibazo. Bamwe mu baganga bavuga ko abana bagira ibibazo by’ubwivumbure bagombye kwambara cyangwa bakitwaza ikintu kigaragaza ko bagira ibyo bibazo kugira ngo abarimu cyangwa ababarera babimenye.


text:
INKURU IVUGA IBYABAYE MU MIBEREHO
Niyemeje kuba umusirikare wa Kristo
Amasasu yavuzaga ubuhuha impande zose, maze nzamura igitambaro cy’umweru buhoro buhoro. Abasirikare barasaga bantegetse kuva aho nari nihishe. Nabegereye nikandagira ntazi uruntegereje. Ariko se byari byagenze bite ngo ngere muri ibyo bibazo?
NAVUTSE mu mwaka wa 1926, ndi uwa karindwi mu bana umunani. Ababyeyi bacu bari batuye mu mudugudu muto wo mu Bugiriki wa Karítsa.
Mu mwaka wa 1925, ababyeyi banjye bari barahuye na John Papparizos wari Umwigishwa wa Bibiliya urangwa n’ishyaka, akaba ari ko Abahamya ba Yehova bitwaga icyo gihe. Ibyo John yabasobanuriye byabakoze ku mutima maze batangira kujya mu materaniro y’Abigishwa ba Bibiliya yaberaga mu mudugudu w’iwacu. Mama yizeraga cyane Yehova, kandi nubwo atari azi gusoma, yakoreshaga uburyo bwose abonye akageza ku bandi ibyo yamenye. Ikibabaje ni uko data yibandaga ku makosa y’abandi bigatuma acika intege, akareka kujya mu materaniro.
Nubwo jye n’abo tuvukana twubahaga Bibiliya, twarangazwaga n’ibinezeza. Mu mwaka wa 1939, igihe Intambara ya Kabiri y’Isi Yose yayogozaga u Burayi, hari ikintu cyabaye mu mudugudu w’iwacu turakangarana. Mukuru wanjye wo kwa data wacu witwaga Psarras Nicolas wari uherutse kubatizwa, yasabwe kujya mu ngabo z’u Bugiriki. Nicolas wari ufite imyaka 20, yababwiye ashize amanga ati “sinshobora kujya ku rugamba kuko ndi umusirikare wa Kristo.” Urukiko rwa gisirikare rwamukatiye imyaka icumi y’igifungo. Ibyo byaratubabaje cyane!
Igishimishije ni uko mu mwaka wa 1941, ingabo z’ibihugu byishyize hamwe zinjiye mu Bugiriki, maze Nicolas agafungurwa. Yagarutse i Karítsa, mukuru wanjye witwa Ilias amubaza ibibazo byinshi kuri Bibiliya. Nateze amatwi nitonze ibyo baganiraga. Nyuma yaho, jye na Ilias na mushiki wacu witwa Efmorfia, twatangiye kwiga Bibiliya no kujya mu materaniro y’Abahamya. Twese twiyeguriye Yehova tubatizwa mu mwaka wakurikiyeho. Nyuma yaho, abandi bana bane tuvukana na bo babaye Abahamya ba Yehova.
Mu mwaka wa 1942, itorero ry’i Karítsa ryari rifite abasore n’inkumi bagera ku icyenda, bari mu kigero cy’imyaka iri hagati ya 15 na 25. Twari tuzi neza ko twari hafi kugeragezwa. Igihe cyose byabaga bishoboka, twigiraga hamwe Bibiliya, tukaririmba indirimbo z’Ubwami kandi tugasenga, kugira ngo ukwizera kwacu gukomere. Kandi koko twagize ukwizera gukomeye!
INTAMBARA
Intambara ya Kabiri y’Isi Yose irangiye, Abakomunisiti bo mu Bugiriki bigometse kuri Leta, haba intambara ikomeye. Inyeshyamba z’Abakomunisiti zahatiraga abaturage kwinjira mu gisirikare cyazo. Zateye mu mudugudu w’iwacu, zishimuta Abahamya batatu, ari bo Antonio Tsoukaris, Ilias nanjye. Twazisobanuriye ko tutagira aho tubogamira kubera ko turi Abakristo. Zaradushoreye dukora urugendo rw’amasaha 12, zitujyana ku musozi wa Olympus.
Tugezeyo, umusirikare mukuru yadutegetse kujya mu mutwe w’inyeshyamba zari zigiye kugaba igitero. Twamusobanuriye ko Abakristo b’ukuri badafata intwaro ngo barwanye abandi bantu, ararakara cyane atujyana ku mujenerali. Na we twarabimusobanuriye, maze aratubwira ati “ngaho nimufate indogobe mujyane inkomere kwa muganga.”
Twaramubajije tuti “ubwo se niduhura n’abasirikare ba leta, ntibatekereza ko natwe turi abasirikare?” Yaratubwiye ati “noneho mujye mugemurira abari ku rugamba.” Twaramubajije tuti “none se umusirikare mukuru nabona dufite indogobe, akadutegeka kujyana intwaro ku rugamba?” Uwo mujenerali yabitekerejeho cyane, maze aratubwira ati “noneho mujye kuragira intama! Mujye muguma ku musozi, mwite ku mukumbi.”
Icyo gihe twumvise umutimanama wacu utaducira urubanza, twemera kuragira intama. Hashize umwaka, mama yararwaye maze Ilias yemererwa gusubira mu rugo kugira ngo amwiteho kuko yari n’umupfakazi. Antonio na we yaje kurwara, ararekurwa. Ubwo nahasigaye jyenyine.
Hagati aho, ingabo za leta zagendaga zisatira ingabo z’Abakomunisiti. Abari baramfashe bahise bahungira mu misozi yegeranye na Alubaniya. Tugeze hafi y’umupaka, twagoswe n’ingabo za leta. Izo nyeshyamba zahiye ubwoba zirahunga. Nihishe inyuma y’igiti, ari na ho ba basirikare navuze ngitangira bansanze.
Igihe nabwiraga abo basirikare ko nari narashimuswe n’inyeshyamba, banjyanye mu kigo cy’abasirikare hafi y’i Véroia, ari wo mugi wa Beroya uvugwa muri Bibiliya. Mpageze, bantegetse gucukura imyobo abasirikare bihishamo. Narabyanze, maze umukuru w’abasirikare ategeka ko bajya kumfungira ku kirwa giteye ubwoba cya Makrónisos.
IKIRWA GITEYE UBWOBA
Ikirwa cya Makrónisos ni ubutayu butagira amazi kandi izuba ryaho riratwika. Kiri ku birometero 50 uvuye ku mwaro wa Attica wo mu mugi wa Atene. Gifite uburebure bw’ibirometero 13 n’ubugari bw’ibirometero 2 n’igice. Kuva mu mwaka wa 1947 kugeza mu wa 1958, hafungiwe abantu basaga 100.000, hakubiyemo Abakomunisiti n’abakekwagaho gukorana na bo, abahoze barwanya ubutegetsi hamwe n’Abahamya ba Yehova benshi b’indahemuka.
Igihe nahageraga mu ntangiriro z’umwaka wa 1949, abari bahafungiye babaga mu nkambi zitandukanye. Nashyizwe mu nkambi itarinzwe cyane ndi kumwe n’abandi bagabo babarirwa mu magana. Twararaga hasi, ihema ryagenewe abantu 10 tukariraramo turi 40. Twanywaga amazi mabi, incuro nyinshi tukarya inkori n’ibibiringanya. Umukungugu n’umuyaga byaho, byatumaga ubuzima burushaho kutubihira. Ariko nibura ntitwari tumeze nk’izindi mfungwa nyinshi zari zaragowe, zababazwaga urubozo, zigategekwa kwirirwa zisunika amabuye.
Umunsi umwe, nahuye n’Abahamya bo mu zindi nkambi. Twarishimye cyane! Igihe cyose byabaga bishoboka, twateraniraga hamwe ariko tukagira amakenga kugira ngo batatubona. Nanone twabwirizaga izindi mfungwa mu ibanga, kandi bamwe muri bo baje kuba Abahamya ba Yehova. Ibyo bikorwa twakoraga hamwe n’isengesho byaradufashije mu buryo bw’umwuka.
MU ITANURA RY’UMURIRO
Nyuma y’amezi icumi, abasirikare babonye ko igihe kigeze ngo nambare imyenda ya gisirikare. Narabyanze, maze banjyana kwa komanda w’inkambi. Namuhaye inyandiko igira iti “nta kindi nifuza uretse kuba umusirikare wa Kristo.” Komanda yanshyizeho iterabwoba, hanyuma anjyana ku wari umwungirije, akaba yari arikiyepisikopi w’Umworutodogisi kandi yari yambaye imyambaro y’idini. Nashubije ibibazo yambajije byo muri Bibiliya nshize amanga, maze arakankama ati “mumujyane. Ni intagondwa!”
Bukeye, abasirikare bongeye kuntegeka kwambara imyenda ya gisirikare. Narabyanze, maze bankubita amakofe n’inkoni. Banjyanye mu ivuriro ryo mu nkambi kugira ngo barebe ko ntavunitse, hanyuma barankurura banjyana mu ihema nabagamo. Abasirikare bamaze amezi abiri bankubita buri munsi.
Nakomeje gushikama, maze abasirikare bata umutwe, bashaka ubundi buryo bwo kunyica urubozo. Bamboheye amaboko mu mugongo, hanyuma bakajya bankubita ibirenge. Narababaye cyane maze nibuka amagambo ya Yesu agira ati ‘muzishime abantu nibabatuka, bakabatoteza. Muzishime kandi munezerwe cyane, kuko ingororano zanyu ari nyinshi mu ijuru; kuko uko ari ko batoteje abahanuzi bababanjirije’ (Mat 5:11, 12). Amaherezo nataye ubwenge sinongera kumva ububabare.
Nagaruye ubwenge nsanga ndi muri kasho ikonje cyane, nta mugati, nta mazi cyangwa uburingiti. Icyakora numvaga ntuje. Nk’uko Bibiliya ibisezeranya, ‘amahoro y’Imana yarinze umutima wanjye n’ubushobozi bwanjye bwo kwiyumvisha ibintu’ (Fili 4:7). Ku munsi wakurikiyeho, umusirikare ugwa neza yampaye umugati n’amazi, ampa n’ikoti ryo kwifubika. Hari n’undi musirikare wampaye ibyokurya bye. Muri ubwo buryo no mu bundi bwinshi, niboneye ukuntu Yehova yanyitayeho.
Abayobozi b’inkambi babonye ko batazashobora kumpindura, maze banjyana mu rukiko rwa gisirikare rwo mu mugi wa Atene. Urwo rukiko rwankatiye imyaka itatu y’igifungo muri gereza yari ku kirwa cya Yíaros, kiri ku birometero 50 mu burasirazuba bwa Makrónisos.
“TURABIZERA”
Gereza y’i Yíaros yari ifite inkuta nini z’amatafari y’umutuku, ikaba yari irimo imfungwa za politiki zisaga 5.000. Nanone twari tuhafungiye turi Abahamya ba Yehova barindwi, tuzira ko twanze kubogama. Twahuriraga hamwe tukiga Bibiliya mu ibanga kuko byari bibujijwe. Twanabonaga buri gihe kopi z’Umunara w’Umurinzi wari warabuzanyijwe, tukazikoporora n’intoki kugira ngo tujye tuziyigisha.
Umunsi umwe ubwo twarimo twiga, umucungagereza yatuguyeho, atwambura ibitabo twari dufite. Twatumijwe mu biro by’umuyobozi wa gereza, tugenda twiteze ko bari butwongerere ibihano. Icyakora, uwo muyobozi yaratubwiye ati “turabazi, kandi turabubaha. Turabizera. Nimusubire mu kazi.” Ndetse bamwe muri twe bahawe imirimo yoroheje. Twashimiye Yehova. No muri gereza, kutabogama kwacu kwa gikristo kwatumye Yehova ahabwa ikuzo.
Nanone hari ibindi bintu byiza twagezeho bitewe n’uko twakomeje gushikama. Umwarimu wigishaga imibare wari ufungiye aho, yitegereje imyifatire yacu, maze atubaza ibirebana n’imyizerere yacu. Igihe Abahamya bafungurwaga mu ntangiriro z’umwaka wa 1951, na we yarafunguwe. Nyuma yaho yabaye Umuhamya kandi aba umubwirizabutumwa w’igihe cyose.
NDACYARI UMUSIRIKARE
Maze gufungurwa, nasubiye mu muryango wanjye i Karítsa. Nyuma yaho, jye n’abandi benshi twari duturanye twimukiye i Melbourne muri Ositaraliya. Aho ni ho nahuriye n’Umukristokazi witwa Janette turashyingiranwa, tubyara umwana w’umuhungu n’abakobwa batatu, tubatoza inzira ya gikristo.
Ubu mfite imyaka isaga 90, kandi ndacyari umusaza w’itorero. Kubera ibikomere nagize kera, hari igihe mba ndibwa mu mubiri no mu birenge, cyane cyane iyo mvuye kubwiriza. Nubwo bimeze bityo ariko, niyemeje kuba ‘umusirikare wa Kristo’ kurusha mbere hose.—2 Tim 2:3.


text:
Ese wifuza gusoma iyi ngingo mu %%?
Bibiliya kuri interineti | BIBILIYA-UBUHINDUZI BW'ISI NSHYA
Ese wifuza gusoma iyi ngingo mu %%?
42 Nuko aranjyana,+ angeza mu rugo rw’inyuma anyujije mu nzira yerekeza mu majyaruguru.+ Anjyana ku nzu irimo ibyumba byo kuriramo+ yari iteganye n’umwanya uciye hagati,+ iruhande rw’inzu, mu majyaruguru.
2 Mu burebure bwayo, mu ruhande rurimo umuryango werekeye mu majyaruguru yari ifite imikono ijana, n’ubugari bw’imikono mirongo itanu.
3 Hagati y’umwanya uciye hagati ufite imikono makumyabiri uri mu rugo rw’imbere+ n’imbuga ishashweho amabuye+ mu rugo rw’inyuma, hari ibaraza+ riteganye n’irindi ku magorofa atatu.
4 Imbere y’ibyumba byo kuriramo bifite imiryango ireba mu majyaruguru, hari inzira ifite ubugari bw’imikono icumi+ n’akayira k’umukono umwe.
5 Ku birebana n’uko ibyumba byo kuriramo byari byubatse, ibyo hejuru byari bito ku byo hagati no ku byo hasi, bitewe n’amabaraza yabitubyaga.
6 Ibyo byumba byari ku magorofa atatu+ kandi ntibyari bifite inkingi nk’izo ku ngo. Ni yo mpamvu ibyumba byagendaga biba bito uhereye ku byo hasi ugana ku byo hejuru.
7 Urukuta rw’amabuye rwo hanze rwari rwegeranye n’ibyumba byo kuriramo byari mu ruhande rw’urugo rw’inyuma, imbere y’ibindi byumba byo kuriramo. Rwari rufite uburebure bw’imikono mirongo itanu.
8 Uburebure bw’ibyumba byo kuriramo byari mu ruhande rw’urugo rw’inyuma bwari imikono mirongo itanu, ariko imbere y’urusengero bwari imikono ijana.
9 Mu igorofa ryo hasi ry’inzu yarimo ibyumba byo kuriramo hari umuryango ahagana iburasirazuba, umuntu uturutse mu rugo rw’inyuma yashoboraga kwinjiriramo.
10 Mu mubyimba w’urukuta rw’amabuye rw’urugo ahagana iburasirazuba, imbere y’umwanya uciye hagati+ n’imbere y’inzu, hari ibyumba byo kuriramo.+
11 Imbere yabyo hari inzira imeze nk’iyari imbere y’ibyumba byo kuriramo byo mu majyaruguru,+ kandi uburebure bwabyo n’ubugari bwabyo bwari kimwe n’ubw’ibyumba byo mu majyaruguru; aho basohokera, igishushanyo mbonera cyabyo n’imiryango yabyo, byose byari kimwe n’ibyo mu majyaruguru.
12 Imiryango y’ibyumba byo kuriramo byo mu majyepfo yari imeze kimwe n’umuryango uri ku ntangiriro y’inzira yari imbere y’urukuta rw’amabuye ahagana mu burasirazuba, aho umuntu yinjiriraga mu nzu irimo ibyo byumba.+
13 Nuko arambwira ati “ibyumba byo kuriramo byo mu majyaruguru n’ibyumba byo kuriramo byo mu majyepfo biteganye n’umwanya uciye hagati,+ ni ibyumba byo kuriramo byera, ibyo abatambyi begera+ Yehova bariramo ibintu byera cyane.+ Ni ho bashyira ibintu byera cyane n’ituro ry’ibinyampeke n’igitambo gitambirwa ibyaha n’igitambo cyo gukuraho urubanza rw’icyaha, kuko ari ahantu hera.+
14 Iyo abatambyi bamaze kwinjira, ntibasohoka ahera ngo bajye mu rugo rw’inyuma, ahubwo bahabika imyenda yabo basanzwe bakorana umurimo+ kuko ari iyera, hanyuma bakambara indi myenda,+ maze bakabona kwegera aho rubanda bari.”
15 Nuko arangije gupima inzu y’imbere anjyana hanze anyujije mu irembo rireba iburasirazuba,+ maze hose arahapima.
16 Apima uruhande rw’iburasirazuba apimishije urubingo rugera, abona imbingo magana atanu impande zose, akurikije uko urubingo yapimishaga rwareshyaga.+
17 Apima uruhande rwo mu majyaruguru abona imbingo magana atanu impande zose, akurikije uko urubingo yapimishaga rwareshyaga.
18 Apima uruhande rwo mu majyepfo abona imbingo magana atanu, akurikije uko urubingo yapimishaga rwareshyaga.
19 Hanyuma yerekeza mu ruhande rw’iburengerazuba, arahapima abona imbingo magana atanu, akurikije uko urubingo yapimishaga rwareshyaga.
20 Yapimye impande zaho zose uko ari enye. Hari hagoswe n’urukuta+ rw’imbingo magana atanu z’uburebure n’imbingo magana atanu z’ubugari,+ kugira ngo rugaragaze itandukaniro riri hagati y’ibyera n’ibitari ibyera.+
Yohereze
Yohereze
BIBILIYA-UBUHINDUZI BW'ISI NSHYA
Ezekiyeli 42
Ikinyarwanda
Somera Bibiliya kuri interineti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Mu rwego rwo kurushaho kunoza no kwihutisha services, kuri uyu wa 11 Kanama 2017 Akarere ka Rubavu kungutse abakozi bashya 51 bo ku rwego rw'Akagari.
Aba bakozi barimo Abanyamabanga Nshingwabikorwa ndetse n'abashinzwe Iterambere baje gusimbura bamwe mu bakozi bagiye bava mu mirimo mu bihe bitandukanye ndetse no ku mpamvu zitandukanye.
Mbere yo kurahirira iyi mirimo,impanuro bahawe n'Umunyamabanga Nshingwabikorwa w'Akarere Nsabimana Sylvain, Umuyobozi mukuru Ushinzwe Imirimo Rusange Kalisa Roger, Umuyobozi w'ishami ry'ubutegetsi n'imicungire y'abakozi Dukundimana Esperance ndetse n'Umukozi ushinzwe imicungire y'abakozi Habimana Aron zagarutse ku ndangagaciro z'umuyobozi mwiza, babasaba kuzihatira gukora umurimo unoze bashyira inyungu z'abaturage imbere ndetse barangwa n'Ubunyangamugayo muri byose.
Bamwe muri aba bakozi bagaragaje ko icyatumye basaba akazi ari ishyaka ryo gukomeza guteza imbere imiyoborere ndetse n'imibereho myiza by'abanyarwanda bityo ko biteguye gutanga umusanzu urenze uwo bitezweho.


text:
Umukuru wigihugu cya Bolivia Bwana Evo Maralles arasaba abakuru b’ibihugu bagenzi be guhora bazirikana abaturage babo bakennye.
Ibyo uwo mukuru w’igihugu kiri mu nzira y’amajyambere ku mugabane w’Amerika yabitangaje mu gusoza urugendo rw’amasaha asaga abiri rwakorewe i Dakar mu murwa mukuru wa Senegal kuri icyi cyumweru tariki 6 gashyantare.
Urwo rugendo rwari ruhuje abantu basaga ibihumbi ijana baturutse mu mpande zose z’isi, rwari rugamije kumvisha abayobozi batandukanye ko imitegekere y’isi ishobora guhinduka,abaturage bose bakanganya amahirwe ku bukire kandi ntihagire uwongera guhezwa ku iterambere.
Bamwe bari bitwaje ibyapa byamagana amategeko abuza urujya n’uruza mu bihugu bitandukanye,abandi bamagana abahohotera abanyafrika babagira nk’insina ngufi icibwaho urukomo uko biboneye,abandi bamagana abayobozi b’ibihugu bahindura itegeko nshinga bagamije kugundira ubutegetsi.
Umukuru w’igihugu cya Bolivia Evo Moralles,yagize ati: » Sinumva ukuntu hari abayobozi bagurisha amazi ku banyemari bakize,batitaye ku bibazo by’ababaturage ayo mazi yari gutunga ku buntu ».
Urugendo rwahereye ku musigiti mukuru wa Dakar rusorezwa muri Kaminuza Nkuru yitiriwe icyamamare Cheikh Anta Diop mu mujyi rwagati wa Dakar. Biteganyijwe ko abaharanira imibereho y’abaturage mu bihugu byabo,baza kugezwaho ijambo ry’uwahoze ari umukuru wa Brezil,bwana Ignacio Lula Da Silva.
Ihuriro ry’abaharanira imibereho myiza y’abaturage ku isi ni ubwa kane riteranye.
Ku ncuro ya mbere Radio Izuba ikaba yaratumiwemo nka Radio y’abaturage ikora akazi kayo koko ,nk’uko bitangazwa n’abayobozi b’ishyirahamwe ry’abanyamakuru baharanira imibereho myiza y’abaturage mu bihugu byabo INDYMEDIA,naryo ryitabiriye urwo rugendo.


text:
Urwenya: Nugera aho imihanda ibiri iri
“Nugera aho imihanda ibiri iri, aho rero ureke bigucange nkuko nanjye byancangiye i Kigali kandi narahaje bitarancanga.”
Hari umushoferi yari aturutse mu nzira ziva iyo mu Burasirazuba ashaka kugera hariya i Remera mu bice byo ku Gisimenti, ahagera yibagiwe neza aho agomba kunyura ngo agereyo kuko atari ahazi neza. Ahamagara umuntu asanze hafi aho ati “ntiwandangira neza umuhanda ungeza aha naha?” Umugabo ati “dore rero komeza umanuke, nugera hepfo urabona undi muhanda ibumuso, uwutambike gato urahita ubona undi muhanda uri wonyine iburyo uwukomeze, nugera aho imihanda ibiri iri, aho rero ureke bigucange nkuko nanjye byancangiye i Kigali kandi narahaje bitarancanga.'
Shyiraho Igitekerezo!
Subscribe to: Post Comments (Atom)


text:
Abayobozi mu ntara y’amajyaruguru bagiye guhabwa amahugurwa ku micungire y’abakozi
Guverineri w’intara y’amajyaruguru aratangaza ko mu minsi ya vuba hagiye kuba amahugurwa y’abayobozi batandukanye bo muri iyo ntara mu rwego rwo guteza imbere imicungire y’abakozi mu More...
Nyamasheke: One stop center izihutisha imitangire ya serivisi mu biro by’imicungire y’ubutaka
Kuba serivisi zose zirebana n’imicungire y’ubutaka mu karere ka Nyamasheke zarahurijwe hamwe muri one stop center, ngo bizagira uruhare mu kwihutisha serivisi zihabwa abaturage bagana ibyo biro. One More...


text:
Ku mugoroba wo kuri uyu wa 30 Kanama 2017, habaye umuhango w’ihererekanyabubasha hagati ya Murekezi Anastase wari Minsitiri w’Intebe na Dr Ngirente Edouard wamusimbuye kuri uwo mwanya.
Ni umuhango wari witabiriwe n’abakozi benshi bo mu biro bya Minisitiri w’Intebe ndetse na bamwe mu bayobozi bashya bahawe izindi nshingano.
Bamaze guhererekanya ububasha, Ngirente Edouard yashimiye bikomeye ibyo Murekezi yagejeje ku gihugu amwizeza ko azagerageza gutera ikirenge mu cye.
“Ndashimira Nyakubahwa Minisitiri w’Intebe ucyuye igihe akaba ari n’Umuvunyi Mukuru, nk’uko mwanabyiyumviye ejo Umukuru w’Igihugu yaramushimiye avuga ko Murekezi yakoze umurimo mwiza cyane. Nanjye narabibonye kandi n’abandi Banyarwanda barabibonye, nagira ngo mushimire ku mirimo yakoreye muri ibi biro n’aho yakoze hose, ariko cyane cyane imirimo yakoze ari Minisitiri w’Intebe kuba yari ashinzwe guhuza ibikorwa bya guverinoma, ndamushimiye nkaba namwizeza ko mu nama azangira nanjye nzatera ikirenge muke.”
Yavuze ko atazahwema kumugisha inama igihe bibabaye ngombwa mu rwego rwo gutahiriza umugozi umwe mu guteza u Rwanda imbere.
Murekezi na we yifurije amahirwe Minisitiri w’Intebe mu nshingano nshya, amubwira ko igihe cyose yazamukeneraho inama zitandukanye atazazuyaza ko azabikora.
Murekezi yari amaze imyaka 3 kuri uwo mwanya, ubu akaba yagizwe Umuvunyi Mukuru, aho yasimbuye Aloysia Cyanzayire.
Yanabwiye Dr Ngirente ko imirimo yo guhuza ibikorwa bya Guverinoma y’u Rwanda ari imirimo ikomeye, aho ngo iyo idashyizweho umutima umusaruro uba muke, amusaba ko yazakorana n’abandi kugira ngo icyo u Rwanda rumutegerejeho azakigereho.
Yagize ati “Muje kuyobora serivisi iruhije, mubyihoreye bikigenga mukabirekera Umuyobozi mu Biro bya Minsitiri w’Intebe na Minisitiri ushinzwe imirimo y’Inama y’abaminisitiri mushobora kugira imirimo mikeye ariko umusaruro wanyu uzaba mukeya. Ni yo mpamvu mbagira inama yo kuzahora iteka mukorana na bagenzi banyu Perezida wa Repubulika yabahaye ngo mukorane, kandi mukorana n’abandi bakozi ba primature kugira ngo iyi mirimo myinshi ihari mushobore kuyibyaza umusaruro igihugu kibategerejeho.”
Ubwo Perezida Kagame yakiraga indahiro ya Dr Ngirente kuri uyu wa 29 yamushimiye kuba yaremeye gutanga umusanzu we mu kubaka u Rwanda, amwizeza ubufatanye kugira ngo inshingano ze zizagerweho.
Mu bandi bakoze ihererekanyabubasha harimo uwari Minisitiri wari ushinzwe imirimo y’Inama y’abaminisitiri, Stella Ford Mugabo, aho yabuhererekanyije na Kayisire Marie Solange mushya muri Guverinoma y’u Rwanda.
Uwari umuyobozi Mukuru mu biro bya Minisitiri w’Intebe ucyuye igihe, Sayinzoga Kampeta na we yahererekanyije ububasha na Uwamariya Odette wamusimbuye kuri uwo mwanya.
Guverinoma nshya igizwe n’abaminisitiri 20 n’abanyamabanga ba Leta 11, ubwo bagezaga indahiro yabo kuri Perezida Kagame yabasabye gukorera hamwe, hashingiwe ku cyerekezo cy’iterambere u Rwanda rwifuza.


text:
Rosaliya Gicanda ni Umwamikazi wari umugore w'umwami Mutara III Rudahigwa, akaba ari we mwamikazi wa nyuma w’u Rwanda. Yashyingiwe na Mutara Rudahigwa nyuma yo gutoranywa mu gihugu cyose n’intumwa z’umwami, yabaye umugore wa kabiri wa Rudahigwa nyuma y'uko uwa mbere ari we Nyiramakomali yari yirukanywe bitewe nuko atabyaraga, gusa Nyiramakomali yaje gushyingirwa Nyirimbirima mwene Nshozamihigo babyara abana benshi bigaragara ko Rudahigwa ariwe utarabyaraga.
Tariki 13 Mutarama 1942 nibwo Gicanda yashyingiranwe n'umwami Mutara III Rudahigwa imbere y'Imana, ubu bukwe bwabo bwari bunyuranyije n'amahame y'ubwiru bitewe n'uko Gicanda n'Umwami Rudahigwa bakomokaga mu muryango umwe w'Abanyiginya.
Gicanda Rosalie yari umugore muremure benshi bemeza ko yari mwiza kandi ko yarangwaga n’ikinyabupfura n’isoni nyinshi, ibi byagaragaye cyane mu muhango wo gutoranya umwamikazi ubwo abakobwa bose bari batoranyijwe bagombaga guca imbere y’umwami bambaye uko bavutse, bigeze kuri Gicanda araturika ararira bitewe nuko atashoboraga kubyihanganira, ibi byatumye umwami Rudahigwa amuhitamo bitewe n’imico ye myiza.
Gicanda Rosalie yashyingiwe mu 1942. Nyuma y’urupfu rutunguranye rw’umugabo we Rudahigwa, Rosalie Gicanda yakomeje kuba I Butare aho yiciwe afite imyaka hafi 80 tariki 20/Mata/1994 azize jenoside yakorewe Abatutsi. Gicanda bamwicanye n’abandi bagore batandatu bari inshuti ze.
Umwamikazi Rosaliya Gicanda
Labels: abanyarwandakazi


text:
2 KAMENA 2017
U BURUSIYA
Urukiko rw’Akarere rwo mu mugi wa Oryol ruzumva ubujurire bwa Dennis Christensen ku kibazo cy’ifungwa ry’agateganyo
Amakuru agezweho: Kumva ubujurire byari biteganyijwe ku itariki ya 7 Kamena 2017, byimuriwe igihe kitazwi.
Ku itariki ya 7 Kamena 2017, ku isaha ya saa munani ni bwo Urukiko rw’Akarere rwo mu mugi wa Oryol ruzumva ubujurire bwa Dennis Christensen, wajuririye umwanzuro wafashwe wo kumufunga by’agateganyo. Christensen, ni umusaza w’itorero ry’Abahamya ba Yehova ryo mu mugi wa Oryol. Yafashwe ku itariki ya 25 Gicurasi 2017, igihe abapolisi bazaga gusesa amateraniro y’iryo torero aba mu mibyizi.
Leta y’u Burusiya imaze igihe ivutsa Abahamya ba Yehova umudendezo. Yashinje umuryango wo mu rwego rw’amategeko Abahamya ba Yehova bakoresha mu mugi wa Oryol ibikorwa by’ubutagondwa, kandi muri Kamena 2016 irawusesa. Kubera ko ubu Urukiko rw’Ikirenga rwafunze ibiro by’Abahamya ba Yehova kandi rugasesa n’imiryango yose yo mu rwego rw’amategeko Abahamya bakoreshaga, urwego rushinzwe ubutasi ruvuga ko kuba Abahamya bo mu mugi wa Oryol bakomeje guteranira hamwe, bigaragaza ko bakomeje kwifatanya n’uwo muryango uregwa gukora ibikorwa by’ubutagondwa kandi utemewe.
Urwego rushinzwe ubutasi rwatangiye gukora iperereza kuri Christensen, kuko ruvuga ko ari umwe mu bagize umuryango wo mu rwego rw’amategeko wo mu mugi wa Oryol washeshwe. Icyakora, Christensen ntiyigeze aba umwe mu bagize uwo muryango. Ubu afunzwe by’agateganyo kugeza ku itariki ya 23 Nyakanga 2017, kuko umushinjacyaha avuga ko bitewe n’uko ari umunyamahanga, ashobora gutoroka mbere y’uko urwego rushinzwe ubutasi rukusanya ibimenyetso.
Abahamya barajuriye kugira ngo Christensen arekurwe. Nanone kandi bakomeje gukurikirana iby’imanza baregeye inkiko mpuzamahanga. Kuva aho Urukiko rw’Ikirenga rufatiye umwanzuro wo guca Abahamya, Abahamya ba Yehova benshi bo mu Burusiya bakomeje gufatwa nabi muri rubanda, kandi bakomeje guhura n’ibibazo bitewe n’imyanzuro leta yafashe.


text:
ISOMO RYA 43
Icyaha cy’Umwami Dawidi
Sawuli amaze gupfa, Dawidi yabaye umwami. Icyo gihe yari afite imyaka 30. Amaze imyaka runaka ari umwami, ubwo yari ahagaze hejuru y’ingoro ye nijoro, yabonye umugore mwiza cyane. Dawidi yaje kumenya ko yitwaga Batisheba, akaba yari umugore w’umusirikare witwaga Uriya. Dawidi yatumyeho Batisheba ngo aze iwe. Bararyamanye, amutera inda. Dawidi yagerageje guhisha ibyo yari yakoze. Yabwiye umugaba w’ingabo ze ngo ashyire Uriya imbere ku rugamba maze bamutererane apfe. Uriya amaze kugwa ku rugamba, Dawidi yashyingiranywe na Batisheba.
Icyakora Yehova yabonye ibyo bintu bibi byose byakozwe. Yakoze iki? Yohereje umuhanuzi Natani kwa Dawidi. Natani yabwiye Dawidi ati “habayeho umugabo w’umukire wari ufite intama nyinshi, n’undi w’umukene wagiraga agatama kamwe yakundaga cyane. Nuko uwo mukire araza atwara ka gatama konyine wa mukene yagiraga.” Dawidi yararakaye maze aravuga ati “uwo mukire agomba kwicwa!” Natani yabwiye Dawidi ati “uwo mukire ni wowe!” Dawidi yarababaye cyane maze abwira Natani ati “nacumuye kuri Yehova.” Icyo cyaha cyatumye Dawidi n’umuryango we bahura n’ingorane. Yehova yahannye Dawidi, ariko ntiyamwica kubera ko yicishaga bugufi kandi ntagire uburiganya.
Dawidi yifuzaga kubakira Yehova urusengero, ariko Yehova yahisemo umuhungu wa Dawidi witwaga Salomo ngo abe ari we uzarwubaka. Dawidi yatangiye gutegurira Salomo ibyo azakoresha, aravuga ati “inzu izubakirwa Yehova igomba kuba ifite ubwiza butagereranywa. Salomo aracyari muto ariko nzamutegurira ibyo azakenera byose.” Dawidi yatanze amafaranga menshi kugira ngo azakoreshwe bubaka urwo rusengero. Yashatse abakozi b’abahanga, akusanya zahabu n’ifeza, azana n’ibiti by’amasederi abivanye i Tiro n’i Sidoni. Mbere gato y’uko apfa, yahaye Salomo igishushanyo mbonera cy’urusengero. Yaramubwiye ati “Yehova yanyemereye kwandika ibi byose ngo mbiguhe. Yehova azagufasha. Ntutinye. Komera kandi ukore.”
“Uhisha ibicumuro bye nta cyo azageraho, ariko ubyatura kandi akabireka azababarirwa.”—Imigani 28:13


text:
Umwambaro w’Urukundo
Umukobwa yarashyingiwe, nuko nyirabukwe aza kumusura. Ubwo hari hakiri mu gitondo umukazana we acyambaye ubusa. Nuko nyirabukwe aramubaza ati :
- Ese nyirakana, byagenze bite ko wambaye ubusa?
Nuko undi aramusubiza ati:
- Erega mukecuru uyu ni umwamabaro w'urukundo nambaye..
Ubwo umukecuru aba arikubise mu gutwi, aba aratashye, ageze mu rugo ahita ashyira utwo yari yambaye twose ku ruhande, nuko umuzehe we aje aratangara aramubaza ati:
-Ese byakugendekeye bite ko wambaye ubusa?
Umukecuru aramusubiza nishema ryinshi ati:
- EREGA UYU NI UMWAMBARO W'URUKUNDO NAMBAYE!
Nuko umusaza aramubwira ati:
Yewe uwo mwambaro wawe w´urukundo wariwo uretse ko UDATEYE IPASI!
Related Posts by Categories


text:
IMIBEREHO MYIZA
Abafite ubumuga bavuga ko imirimo yabo atari ugukata indabyo gusa.., ngo n’indege bazitwara
Niyomugabo Romaris Umuyobozi w’Inama y’ubutegetsi y’abafite ubumuga (NCPD),yavuze ko abafite ubumuga badakwiye kubarwa ko bashoboye imirimo iciriritse gusa kuko bashobora no gutwara indege cyangwa gukora muri Banki.
Ibi yabivugiye mu nama y’Abantu bafite Ubumuga,mu isobanurampamvu ryo gutegura icyumweru cyahariwe abantu bafite ubumuga no kwizihiza umunsi mpuzamahanga wabo uyu mwaka.
Mu ntego z’iterambere rirambye abafite ubumuga bateganya harimo kugabanya ubusumbane hagati y’abaturage haba mu nzego z’imirimo, amashuri n’ahandi cyane ko ubushakashatsi bugaragaza ko mu bihugu bikiri mu nzira y’amajyambere gushakira akazi abantu bafite ubumuga imirimo bikiri ingorabahizi.
Perezida w’Inama y’Igihugu y’Abantu bafite Ubumuga, Niyomugabo Romalis , yavuze ko hakwiye gushyirwaho uburyo bworohereza umuntu udafite ubumuga ndetse n’ubworohereza umuntu ufite ubumuga kuko bose bakenera koroherezwa ku kigero kitangana.Aha yavuze ko abafite ubumuga nta kintu batakora baramutse bahawe ahahirwe no gutwara indege.
Yagize ati “Ikibazo kiboneka ni uko ibyateganyijwe byose usanga byorohereza abadafite ubumuga. Ubwo rero tukaba dusaba ko hatagira umuntu udufata akadushyira mu gatebo kamwe ngo dushoboye gukoropa, twa turimo duciriritse dutoya, koza ibirahure, gukata indabyo…,hoya n’indege twazitwara, n’amato twayatwara, n’imodoka n’ibindi bigenda bituruka ku mwihariko umuntu ufite ubumuga yakora”.
Uyu muyobozi yakomeje agira ati “Nkaba rwose nka Perezida w’abantu bafite ubumuga mpamya ko abafite ubumuga bahawe ibyangombwa biborohereza mu kazi gatandukanye babasha gukora bigendanye n’ubumenyi kuko n’abandi bose ushobora akazi bitewe n’inshingano wabonye."
Ingero z’indi mirimo yavuze abafite ubumuga bashobora gukora harimo gukora muri Banki ndetse no kuba umuyede yifashishije gutwara imashini zisigaye zitwara isima ku miturirwa.
Yagize ati “Uyu munsi muri za Banki harifashishwa ikoranabuhanga. Ese iriya mudasobwa twifashisha dutanga serivisi abantu twe tudafite ubumuga, uyishyizemo porogaramu yorohereza umuntu ufite ubumuga bwo kutabona ntiyaha Serivisi umukiliya? Izi Porogaramu zirahari”.
Aha yatanze urugero rw’umujyanama mu by’amategeko w’umunyamabanga Nshingwabikorwa wa NCPD afite ubumuga bwo kutabona bityo ikiba gisabwa ari ukumugenera uburyo bwo kubasha kubikora.
Mu mwaka wa 2012 nibwo haherutse gukorwa ibarura rusange ry’imiturire aho abafite ubumuga barengaga ibihumbi 400 bangana na 5% bafite ubumuga mu muryango Nyarwanda.
@Eric Birori


text:
Abahanzi 56 ni bo bazaririmba ku munsi mpuzamahanga w’ururimi kavukire uzaba tariki ya 24 Gashyantare 2017.
Intore Tuyisenge, umuyobozi w’ihuriro ry’abahanzi mu Rwanda yabwiye izubarirashe.rw ko muri iyi minsi abahanzi 56 baturuka mu mahuriro atandatu agize urugaga rwa muzika nyarwanda ari mu myitozo kugira ngo bazataramire Abanyarwanda ku munsi mpuzamahanga w’ururimi kavukire.
Kuri uwo munsi hazaba harimo abahanzi nka:Tonzi, Alice Big Tony bo muri Rwanda Gospel Music Unio, Nyiranyamibwa ,Senderi Interinational Hit, Mariya Yohana baturuka mu Kwibuka Igihango Union, Jules Sentore, Nzayisenga Sophia., Ntamukunzi Théogène, Jabastar baturuka mu Ishakwe Gakondo Union, Danny Vumbi, Mico The Best, Skizzy, Yvan Bravan, Danny Nanone, Munyanshoza Dieudonné bita Mibirizi, Makanyaga, Patrick Nyamitari, itsinda rya Dream Boys baturuka muri Ikembe Rwanda Modern Music Union, Imanidufashe Emmanuel uzaturuka mu ihuriro ry’abanditsi,Pacento uzwiho gutunganya indirimbo, Producer Jay P, Producer Prince bazaturuka muri RAPO n’abandi.
Aba bahanzi bavuzwe hejuru bazahurira mu ndirimbo eshatu zizakorwa n’abasanzwe batunganya ibihangano by’abahanzi mu Rwanda.
Aba uko ari 56 bamaze iminsi mu imyitozo kugira ngo bazashimishe abazitabira iki gitaramo.


text:
UBUZIMA
Nyabihu:Mu mwaka umwe, abana 400 bari munsi y’imyaka 19 batewe inda
Dusenge Pierre ushinzwe ubuzima mu Karere ka Nyabihu
Inzego zishinzwe ubuzima mu Karere ka Nyabihu zatangaje ko muri ako karere abana bari munsi y’imyaka 18 basaga 400 batewe inda mu mwaka umwe.
Aka karere gaherereye mu burengerazuba bw’u Rwanda gatuwe n’abaturage bagera ku bihumbi 290, biganjemo urubyiruko.Hakunze kuvugwa abana b’abakobwa baterwa inda bakiri bato ndetse n’abashyingirwa batagejeje imyaka 21 yemewe n’amategeko.
Mu kiganiro yagiranye na Makuruki, Dusenge Pierre ushinzwe ubuzima mu Karere yavuze ko mu mezi 12 ashize muri ako karere abana babyaye bakiri bato basaga 400.
Dusenge yavuze ko muri ayo mezi ku bitaro n’amavuriro atandukanye mu Karere habyariye abagore 4818, muri bo 484 ni abana bari munsi y’imyaka 19, ni ukuvuga hafi 10 %.
Meya w’akarere ka Nyabihu, Uwanzwenuwe Theoneste yavuze ko gutwara inda kw’abakobwa bakiri bato biterwa ahanini n’uburangare bw’ababyeyi, badaha uburere bukwiye abana ngo banabakurikirane.
Yagize ati “..mwavuze ngo amandazi ariko amandazi yakabaye ashukishwa wa wundi ufite imibereho mibi gusa ariko siko bimeze.Hari uguteshuka ku nshingano cyane cyane ku babyeyi, kutuzuza neza inshingano zabo kugirango bafashe abana kumva no gusobanukirwa.Nkuko mubizi uburere umwana abukura mu muryango, muri iyo miryango ikimaze kugaragara nuko abana benshi barasa n’aho biyoboye, bigenga.Muri uko kwigenga niho ahurira n’abandi bamuyobya.”
Muri aka akarere kandi havugwa ababyeyi bahatira abana babo gushyingirwa bakiri bato cyane cyane ngo iyo bafite imyitwarire mibi cyangwa igihe batewe inda zitifuzwa.
Umukecuru Ayinkamiye Tamali utuye mu Kagali ka Rega, Umurenge wa Jenda ubwo yaganiraga na Makuruki yagize ati “Hari n’ufite na 16 na 17 kandi ari umudamu, barahari.Barahura gutyo bakamutera inda, ababyeyi bakamubwira bati genda ku waguteye iyo nda...iyo yemeranyije n’umusore barabana, upfa kubona umukobwa wawe akuviriye mu nzu akabana n’umugabo we neza.”
Meya Uwanzwenuwe avuga ko kuba hari abana bashyingirwa ntibikumirwe ari uburangare bw’ubuyobozi bw’inzego z’ibanze , asaba ko bikosorwa.
Ubushakashatsi ku mibereho y’ingo bwakoze n’Ikigo cy’igihugu gishinzwe ibarurishamibare mu mwaka wa 2014/2015 bwagaragaje ko 6 % y’abana bari hagati y’imyaka 15-19 mu Karere ka Nyabihu babyaye, mu gihe ku rwego rw’igihugu abana b’icyo kigero babyaye ari 7 %.


text:
Umugore witwa Teresa Carey wo mu gihugu cy’u Bwongereza yatanze ubuhamya bukora ku mitima ya benshi nyuma yo kuvuga uburyo yaryamanye n’abagore bagenzi be basaga 100 ndetse akaba yaranamenyekanye cyane mu mavidewo ya filimi z’urukozasoni muri iki gihugu.
Uyu mugore yatangaje ko yamaze imyaka 5 ari muri ubwo buzima kuko yumvaga ari bwo bumushimishije ariko nyuma aza kongera kubuvamo kuri ubu akaba atangaza ko yongeye kuvuka bwa kabiri.
Umwanzuro wo kuva muri ibi buzima bwo kuryamana n’abagore bagenzi be, ngo yawufashe nyuma yo kumva afashijwe n’indirimbo zisingiza Imana hanyuma agahitamo gukurikiza ibyo izo ndirimbo zavugaga aho kugeza ubu ari umwe mu bavugabutumwa bakomeye muri kariya gace.
Ku myaka ye 36 akaba amaze kuryamana n’abagore bagenzi be basaga 100, ubu yatangaje ko ashimishijwe no kuba mu minsi mikeya aba afite umwana we w’imfura n’umugabo w’umukirisitu witwa Scott.
muzahimba no kuvuka bwa gatatu muhore muribyo muyobya abanu mwamamaza ibyanyu mubwenjye


text:
Hari muri 1995, igisoda cya FPR- Inkotanyi kitwaga APR ubu kiyuburuyemo RDF, giteye inkambi z'impunzi z'Abahutu zari i Kibeho maze kikicamo umubare munini w'impunzi. Kugeza ubu, abantu benshi bemeza ko hapfuye umubare ugera ku bihumbi ijana(100,000), igisoda cya Australia cyatangaga ubutabazi muri izo nkambi cyo kikemeza ko cyabaze abapfu kugeza ku bihumbi bitanu(5000) hanyuma APR igahita ibahagarika gukomeza kubara!Ingoma y'Agatsiko yo yemeza ko hapfuye abantu bagera kuri 380. Twagiramungu Fawusitini(Rukokoma) wari minisitiri w'intebe w'Agatsiko icyo gihe akaba yari yoherejwe na Pawulo Kagame i Buruseli mu Bubiligi kunyomeka itangazamakuru, yatangaje ko muri ubwo bunywamaraso bwakorewe Abahutu i Kibeho, ko ingabo za APR zirwanagaho!
Leta Zunze Ubumwe z'Amerika(USA) n'Ubwongereza (UK) bisanzwe bikingira ikibaba ubwicanyi n'ubunywamaraso bya FPR, bakoze uko bashoboye ngo abakoze ubu bwicanyi badakurikiranwa. Ibi byagiye bikurura impaka mu rukiko rwiswe Mpanabyaha mpuzamahanga ngo rwashyiriweho u Rwanda( ariko bikaba byaragaragaye ko rwashyiriweho Abahutu) aho abacamanza cyangwa abagenzacyaha bageragezaga kuzamura ikibazo cy'i Kibeho n'ubundi bwicanyi FPR yakoreye Abahutu mu Rwanda no hanze yarwo, bahitaga birukanwa ku kazi kabo, byose biturutse ku gitutu cya USA na UK Pawulo Kagame akorera.
Muri 2013, niho Pawulo Kagame na FPR ye babonye ko Abatutsi bakomeje kwibohora ikinyoma cyabo maze bakaba bazavuga akari i Murore kuri ubu bunywamaraso bw'i Kibeho. Hahise hafatwa icyemezo cyo kujya gutwika ibisigazwa bya ziriya nzirakarengane, maze Kagame na FPR bajyana ibyo bisigazwa mu Mutara akaba ariho byatwikiwe mu mpera za 2013. Reba inyandiko irambuye ya Shikama kuri aya marorerwa mu rurimi rw'icyogereza kuri aka gasomerwaho
; ongera usome iyo nyandiko mu rurimi rw'igifaransa hano
.
Ubwo Afrika yiyunze ( African Union) yabeshyaga amahanga n'Abanyarwanda ko igiye gukora iperereza ku mirambo yagiye igaragara mu kiyaga cya Rweru kigabanya u Rwanda n'u Burundi, urubuga rwanyu Shikama
rwasohoye inyandiko ihamagarira uyu muryango gukora iperereza no kuri iyi mirambo y'Abahutu biciwe i Kibeho yatwikiwe mu Mutara muri 2013, iyo nyandiko murayisanga aha.
Hakaba hari n'indi nyandiko ya Shikama musanga aha
yemeza ko ubwicanyi bw'i Kibeho bukwiye gufatwa nk'ihonyabwoko.
Nta cyiza nko guhora dusabira abazize umururumba no kwikunda bya bamwe, kuko iyo ubikora gutya, ugira umutima utekanye kuko uba wizeye ko nawe igihe uzaba utakiri kuri iyi si, abazasigara inyuma nawe bazasigara bagusabira nkuko wabikikoreraga abandi; nguyu umuco ukwiye kwimikwa ku ntebe, tukayirukanaho ikinyoma cya Pawulo kagame na FPR ye.Ikindi ni uko mu masengesho yacu, tugomba gusaba Imana dushikamye ngo iduhe imbaraga n'ubutwari byo guharanira ko ariya maraso aryozwa abayanyweye andi bakayamena.
Mana uzashyire iburyo bwawe bariya bose bazize inda mbi ya ba Barikunda kandi uzakanire urubikwiye IBINYWAMARASO byose byabavukije ubuzima.
icyitonderwa: Hari abagiye banyereka ko bahangayikishijwe ko ngo mu gihe naba ntakiriho( Kagame yaranyivuganye, hahahahahahah!!) aya makuru yazazimira! Nibahumure kuko abatanze aya makuru bo mu Rugwiro mu biro bya Pawulo Kagame, batayahaye Shikama gusa, hari n'abandi bayaryamiye. Umunsi nitahiye kwa Nyamuzinda, ntihazagire rero uhangayika ahubwo muzishime, kuko nzaba ngiye guhumuriza ziriya nzirakarengane ko hari Abahutu, Abatutsi n'Abatwa bariho bakurikirana amaraso yabo. Ese witeguye none gusabira bariya bose n'abandi bazize inda mbi ya ba Barikunda kandi ugatanga umusanzu wo kurutsa ababanywereye amaraso?
Dg NKUSI Yozefu
www.shikamaho.blogspot.no
Muzamenya Ukuri maze kubabohore


text:
ba nyakubahwa mufite umutekano munshingano twabashimiye igikorwa mwakoze cyogushyira speed governor mumodoka bikagabanya impanuka muburyo bugaragarira buriwese turabasaba kudufasha biriya bikamyo bitumaze bigashakirwa imihanda yabyo byumwihariko mumigi naho ubundi biratumara daaaaaa
Abatashye tubasabiye iruhuko ridashira. Abasigaye namwe mwihangane kdi mwikomeze mu mituma yanyu mube abagabo nya bagabo. RIP
Imana idufashe guhora twiteguye.
kandi Nabamaze gutaha Imana ibakire mubayo
Mukomere.
Baruhukire mumahoro
Tubabajwe nibyo byago
Twihanganishije imiryango yagize ibyago kandi nabavuye mumubiri Imana ibakire mubayo.


text:
Nshobora kwizera gute ko nzajya mu Ijuru nimara gupfa?
Ikibazo: Nshobora kwizera gute ko nzajya mu Ijuru nimara gupfa?
Igisubizo: Wizeye ko wahawe ubugingo buhoraho kandi ko uzajya mu Ijuru numara gupfa? Imana irashaka ko ubyizera! Bibiliya iravuga ngo: �Ibyo ndabibandikiye mwebwe abizeye izina ry�Umwana w�Imana, kugira ngo mumenye yuko mufite ubugingo buhoraho� (1 Yohana 5:13). Tuvuge ko muri aka kanya uhagaze imbere y�Imana, maze irakubaza iti: �Kuki ngomba kukureka ngo winjire mu Ijuru?� Wasubiza iki? Ntabwo ushobora kubona icyo usubiza. Icyo ugomba kumenya ni uko Imana idukunda kandi ko yadushyize imbere inzira dushobora kumenya neza, aho tuzaba iteka ryose. Bibiliya itanga igisubizo muri ubu buryo: �Kubera ko Imana yakunze abari mu isi cyane, byatumye Itanga Umwana Wayo w�Ikinege, kugira ngo umwizera wese atarimbuka, ahubwo ahabwe ubugingo buhoraho� (Yohana 3:16).
Mbere na mbere tugomba gusobanukirwa ikibazo kitubuza kuzajya mu Ijuru. Ikibazo ni iki � kamere yacu y�ibyaha itubuza gusabana n�Imana. Turi abanyabyaha kubera kamere yacu no guhitamo kwacu. �Kuko bose bakoze ibyaha, ntibashyikira ubwiza bw�Imana� (Abaroma 6:23). Nti dushobora kwiha agakiza. �Mwakijijwe n�ubuntu ku bwo kwzera, ntibyavuye kuri mwe� ahubwo ni impano y�Imana. Ntibyavuye ku mirimo yanyu kugira ngo hatagira umuntu wirarira� (Abefeso 2:8-9). Twese dukwiriye igihano cyo gupfa no kujya mu muriro utazima. �Kuko ibihembo by�ibyaha ari urupfu� (Abaroma 6:23).
Imana irera, irakiranuka kandi igomba guhana icyaha, ariko kubera urukundo idukunda, yababariye ibyaha byacu. Yesu yaravuze ati: �Ninjye nzira n�ukuri n�ubugingo. Nta wujya kwa Data ntamujyanye� (Yohana 14:6). Yesu yiciwe ku musaraba ku bwacu: �Kuko na Kristo yababarijwe ibyaha by�abantu rimwe, umukiranutsi ababarizwa abakiranirwa, kugira ngo atuyobore ku Mana� (1 Petero 3:18). Yesu yazutse mu bapfuye: �Yatangiwe ibicumuro byacu kandi azurirwa kugira ngo dutsindishirizwe� (Abaroma 4:25).
Dusubiye rero ku kibazo cya mbere� �Nshobora kwizera gute ko nzajya mu Ijuru nimara gupfa?� Dore igisubizo� izere Umwami Yesu Kristo, urakira (Ibyakozwe n�Intumwa 16:31). �Icyakora abamwemeye bose, bakizera Izina Rye, yabahaye ubushobozi bwo kwitwa abana b�Imana� (Yohana 1:12). Ushobora guhabwa ubugingo buhoraho nk�impano y�UBUNTU. �Iyi mpano y�Imana ni ubugingo buhoraho muri Kristo Yesu Umwami wacu� (Abaroma 6:23). Uyu munsi, birashoboka ko waba uri mu buzima bwnshi kandi bwuzuye. Yesu yaravuze ati: �Ariko njyeweho nazanywe no kugira ngo zibone ubugingo, ndetse ngo zibone bwinshi� (Yohana 10:10). Ushobora kuzabana na Yesu ubuziraherezo mu Ijuru, kuko yabisezeranye: �Kandi ubwo ngiye kubategurira ahanyu, nzagaruka mbajyane iwanjye, ngo aho ndi namwe muzabeyo� (Yohana 14:3).
Niba wifuza kwakira Yesu Kristo nk�Umukiza wawe ndetse no guhabwa imbabazi z�Imana, dore isengesho ushobora kuvuga. Kandi kuvuga iri sengesho cyangwa irindi iryo ari ryo ryose, siryo rizaguhesha agakiza. Kwizera Yesu Kristo, ni byo byonyine bishobora kuguhesha imbabazi z�ibyaha byawe. Iri sengesho ni uburyo bworoshye bwo kugaragariza Imana ko uyizera kandi ko uyishimira kuba yarakugiriye imbabazi. "Mana, nzi neza ko nagucumuyeho none nkwiriye kwirengera igihano. Ariko Yesu Kristo yemeye guhabwa igihano nari nkwiriye, kugira ngo nimwizera nshobore kubabarirwa. Ndakwizeye umpe agakiza. Urakoze k�ubw�Ubuntu n�imbabazi zawe bitangaje! Amina!"
Mbese wafashe icyemezo cyo kwiyegurira Kristo ubikuye ku byo umaze kwisomera hano? Niba ari uko, nyaboneka kanda ahakurikira handitse ngo "None nemeye Kristo"
Garuka ku rupapuro rwanditse mu Kinyarwanda
Nshobora kwizera gute ko nzajya mu Ijuru nimara gupfa?


text:
Mu birori byo kwizihiza umunsi wo kwibohora, wabereye ku rwego rw’akarere mu kagari ka Muganza, Umurenge wa Runda, hatanzwe inka 17 zaguzwe mu mafaranga yagarujwe, nyuma yo gukora isuzuma ku irengero rya zimwe mu nka zari zaratanzwe muri gahunda ya Girinka.
Umuyobozi w’akarere ka Kamonyi, Udahemuka Aimable, yatangaje ko ku bufatanye n’Ingabo z’igihugu mu karere hagarujwe asaga miliyoni 10Frw avuye ku makosa yakozwe muri gira inka, hagakurwamo inka zizorozwa imiryango hafi 60.
Yagize, ati “Ziriya nka zagarujwe ku bantu bagize amakosa muri gira inka, abantu bagurishije inka. Ariko kugira ngo tubashe kugaruza ibyari byaraburiwe irengero, ingabo zarabidufashije.”
Gahunda yo gufasha abaturage kuva mu bukene bahabwa inka, ni kimwe mu byo abaturage bashima ubuyobozi bwa Leta y’Ubumwe, ariko basaba ko hakumirwa abayibangamira.
Ngamije Vincent, umutarage wo mu kagari ka Muganza, yasabye ko ubuyobozi bukwiye kutihanganira abayobozi baka ruswa abaturage kugira ngo babahe ibiri mu burenganzira bwabo.
Ati “Baturinde abayobozi baka ikiziriko (amafaranga), umuturage kugira ngo babone kumuha inka, kandi n’abariya bahanwe mpamya ko ibyo bakoze bari babiziranyeho n’abayobozi kuko bari bashinzwe kuzikurikirana umunsi ku wundi.”
Amarangamutima mu gutanga inka yongera kuvugwa n’uwitwa Mukakimenyi, ugaya abayobozi babangamira gahunda yo kugabira inka abatishoboye yatangijwe na Perezida Kagame ashaka ko batera imbere ariko bo bakazigurisha.
Ati “Niba umuyobozi w’igihugu yaratanze inka ngo rubanda rugufi rubone agafumbire n’amata yo guha abana, noneho ya nka igafatwa n’umuntu w’umukire kuko yatanze amafaranga. Ubwo abayobozi bayigurisha kandi Perezida kagame atarayigurishe, numva bareba uko bahanwa.”
Mu kugaruza Gira inka, hakusanyijwe amafaranga y’inka zari zaragurishijwe, ayavuye mu nyama z’inka zapfuye zikagurishwa n’abari baranze kwitura.
Uretse abaturage bashubije ibyo bari baranyereje, Umuyobozi w’akarere atangaza ko hari abakozi b’akarere babigizemo uruhare, umwe akaba afunze, undi ari gushakishwa n’ubugenzacyaha.


text:
Uburusiya: Pastor Berchimas arasobanura akarengane abakristo bakorerwa.
Yasomye Yohana 16:33, avuga ko Yesu ubwe yavuze ko abamwizera bazarengana, ntabwo twahawe kwizera Yesu gusa ahubwo no kubabazwa kubwa Kristo.
Mu 1929 niho bashyizeho amategeko areba abasenga, ntibyemewe kwigisha abana,abagore,urubyiruko no gusenga. Byari bibujijwe gukora ibikorwa byo gufasha. Bashyizeho abantu 3 ba leta bagombaga gucira urubanza abakristo niyo yaba adahari mubihano batangaga harimo ni urupfu.
Musengero 77000 z’aba Orthodoxe zari zihari zarasenywe hasigara 350. Insengero z’abaruteriyani zose zarasenywe. Harashwe abakristo 85900.
Hari umunsi umwe biriwe barasa abakristo hasigaye 2 imbunda zinanirwa kubarasa. Kuva 1930 kugera 1940 kwizera Yesu byari ukwiyahura.
Bafungaga abakristo bageramo abo basanzemo bagahinduka abakristo. Nyuma y’intambara ya kabiri y’isi habaye itotezwa rikomeye kuko abapentekote banze kujya kwica abantu benshi barafunzwe kuko banze gufata imbunda.
Kuva 1940-1960 habaye itorero rimwe ry’ababatista, icyo gihe habayeho amakimbirane muri pentekote kuko hagaragaye abanze kwifatanya ni abandi kuko bagombaga kureka kuvuga mu ndimi no guhanura. Umupastori yagombaga gutanga urutonde rw’abakristo hanyuma abashinzwe iperereza bakabakurikirana.
Mu 1955-1956 Staline yarapfuye abakristo bajyanwa muri Siberiya mubukonje bukomeye bagakoreshwa imirimo y’ingufu.
Mu 1970 itorero rya rwihisha ryari rifite 200000. Icyo gihe abantu bateraniraga mu ibanga. Ikintu ubuyobozi bwatinyaga cyane cyari ukuvuga indimi. Umunsi umwe umugabo yakurikiranye umugorewe agiye gusenga azana imbunda ngo aze kurasa Pastori ariko pastori avuga mururimi kavukire rw’uwo mugabo amubwire imigambi mibi yamuzanye ahita yihana.
Mu 1980 hari abantu 830000 ariko abenshi bahise bigira mubindi bihugu bajyana ubutumwa . Ubu mubihugu bitandukanye hari abamisiyoneri b’Abarusiya batandukanye. Mugusoza yakanguriye itorero rya ADEPR ko rikwiriye kohereza abamisiyoneri hirya no hino ku isi.
Pastor Berchimas


text:
Ku bufatanye n’Ikigo cya Leta gishinzwe guteza imbere ubumenyingiro n’imyigishirize y’imyuga mu Rwanda (WDA), Ikigo cya Equipping, Restoring and Multiplying Inc (ERM) – Hope Vocational Training Kabuga cyahaye impamyabushobozi abanyeshuri 234 bashoje amasomo y’imyuga, kuri uyu wa 24 Gashyantare 2016.
Mu birori byo kubaha izi mpamyabumenyi, aba banyeshuri basabwe kujya guhanga imirimo mishya bahereye aho batuye bagatanga akazi.
Aba banyeshuri barimo 104 barangije amasomo y’igihe gito (Short Courses) ni ukuvuga bize kuva ku mezi atatu kugeza kuri atandatu, naho abandi 130 bo bize amasomo y’igihe kirekire gihera ku mwaka kuzamura.
Bize ibijyanye gusudira (welding), ububaji (carpentry), ubudozi (Sewing), guteka (Culinary/Hotelerie), gukora imisatsi (hair dressing), ubwubatsi (masonry) n’indi myuga.
Bigango Diogene, Umukozi wa WDA ushinzwe imikoranire y’iki kigo n’ibindi bigo by’imyuga yibukije aba banyeshuri barangije ko ubumenyi bakuye kuri iki kigo bukwiye kubabera intangiriro yo gutangira kubona amafaranga, kandi ko ari bo bakwiye gufata iyambere mu guhanga imirimo.
Yagize ati “Ubwo murangije hano mu cyiciro kimwe mweremerewe kujya gushaka amafaranga ku isoko ry’umurimo.”
Uyu muyobozi yanibukije aba banyeshuri ko bashobora kuzagaruka kwiga ubundi bumenyi, bakaminuza mu by’imyuga.
Emmanuel Sitaki Kayinamura, washinze umuryango ERM Hope VTC washyizeho iri shuri, yabwiye Izuba Rirashe ko uru rubyiruko rurangije rugaragaza icyizere cy’ubuzima bwiza bw’ejo hazaza.
Yagize ati “Aba banyeshuri bafite ubunararibonye mu byo bize, ku isoko ry’umurimo barashoboye nta kabuza bazabona akazi.”
Umuyobozi w’iki kigo, Bugingo Emmanuel, we ashimangira ko uretse kwifasha uru rubyiruko barwitezeho gufasha urubyiruko rugenzi rwarwo, na sosiyete batuyemo muri rusange.
Iradukunda Diane, umukobwa w’imyaka 20 wari waracikirije amashuri ye arangije umwaka wa gatatu w’ayisumbuye, ubu akaba arangije mu bijyanye n’ubwubatsi yabwiye Izuba Rirashe ko gufata impamyabushobozi kuri we bigiye kumutinyura.
Yagize ati “Muri iki gihe abakobwa twahawe ijambo, uru rupapuro mpawe nyuma y’umwaka niga hano ruragaragaza ko nshoboye, ubu ngubu icyizere cy’akazi ndagifite kuko hari n’abatangiye kumpamagara kuko ngo nze nkore kuko babonye imyitwarire yanjye babona ndashoboye.”
Gahunda yo guha impamyabushobozi abarangije amasomo y’imyuga bizakomeza kuri uyu wa 25 Gashyantare bibere muri Kaminuza ya IPRC Kicukiro.
Mu Rwanda habarurwa ibigo by’imyuga birenga 400.